text:
Babitangaje nyuma y’aho batangiye gutozwa uburyo bwo kuhira imyaka yabo bakoresheje imashini zivana amazi mu bishanga, mu rwego rwo guhangana n’ibihe by’izuba ryatangiye kuba ryinshi mu Karere ka Gatsibo ndetse no mu Ntara y’Iburasirazuba muri rusange.
Uwamahoro Godelive, ukorera ubuhinzi bwa soya mu gishanga cya kanyonyomba ya 2, avuga ko kuba barabegereje uburyo bushya bwo kuhira imyaka ari ibintu byiza, ariko akongeraho ko imashini zikiri nkeya kandi ngo n’izihari zaje zikerewe.
Agira ati “Igihombo cyo tuzakigira kubera ko imashini twifashisha mu kuhira zaje zikerewe zisanga hari imwe myaka yacu yatangiye kuma, byumvikana ko umusaruro twabonaga mbere ntabwo ubu tuzabasha kuwugezaho, ariko zongerewe zikaba nyinshi igihembwe gitaha twazabasha guhangana n’ibihe by’izuba nk’ibi.”
Abashinzwe ubuhinzi n’ubworozi mu Karere ka Gatsibo ariko baramara abaturage impungenge bahamya ko mu gihe cya vuba imashini zizongerwa, kandi ko hari na gahunda yo kugomera amazi y’ibishanga, kugira ngo na yo ajye yifashishwa mu kuhira.
Umukozi ushinzwe Ubuhinzi mu Karere ka Gatsibo, Udahemuka Bernard, agira ati “Hari gahunda irambye yo gushishikariza abahinzi kuhira imyaka yabo kugira ngo birinde kuzagwa mu bihombo kubera izuba ryinshi, uburyo bwo kuhira bwarateguwe hakoreshejwe amazi y’ibishanga, naho ikibazo cy’imashini zikiri nkeya hari rwiyemezamirimo ufiti isoko ryo kuzana izindi.”
Ku wa mbere tariki 6 Kamena 2016, ni bwo mu Karere ka Gatsibo hatangirijwe ku rwego rw’Igihugu iyi gahunda yo kuhira imyaka hakoreshejwe imashini.
Abahinzi bakaba bashishikarizwa kwibumbira muri za koperative, kugira ngo bajye babasha kubona amafaranga yo kwishyura izo mashini.


c: text/html

text:
Ni uko rero nk’uko umubiri udafite umwuka uba upfuye, ni ko no kwizera kudafite imirimo kumeze, kuba gupfuye.
Ni uko rero nk’uko umubiri udafite umwuka uba upfuye, ni ko no kwizera kudafite imirimo kumeze, kuba gupfuye. Yakobo 2:26
Mbese bene Data, byavura iki niba umuntu avuga y’uko afite kwizera, nyamara akaba ari nta mirimo akora? Bene uko kwizera kwabasha kumukiza? Cyangwa se hagira mwene Data w’umugabo cyangwa w’umugore wambaye ubusa, kandi akaba abuze ibyo kurya by’iminsi yose, maze umwe muri mwe akamubwira ati: “genda amahoro ususuruke uhage" ariko ntimumuhe ibyo umubiri ukennye byavura iki?
Uko ni ko no kwizera iyo kudafite imirimo, ahubwo kuri konyine kuba gupfuye. Ahari umuntu yazavuga ati: “wehoho ufite kwizera, jyeweho mfite imirimo." nyereka kwizera kwawe kutagira imirimo, nanjye ndakwereka kwizera kwanjye kugaragazwa n’imirimo yanjye.
Ariko ukwizera Imana ishaka ko tugira ni ukwizera gufite imirimo, uko ni ko kwizera gukuraho imisozi, kugahindura ibidashoboka.
Bibiliya iravuga ngo" Mbese wizera y’uko Imana ari imwe rukumbi. Ibyo ni byiza, ariko abadayimoni nabo barabyizera bagahinda imishyitsi. wa muntu we ntuzi y’uko kwizera kutagira imirimo ari impfabusa? Mbese sogokuruza aburahamu ntiyatsindishirijwe n’imirimo, ubwo yatangaga isaka umwana we ngo atambwe ku gicaniro?Yakobo 2:19-21.
Muri uyu murongo bibiliya itwereka ko kwizera kwa Aburahamu kwafatanije n’imirimo ye, kandi ko kwizera kwatunganijwe rwose n’imirimo ye. Ni cyo cyatumye ibyanditswe bisohora, bya bindi bivuga ngo Aburahamu yizeye Imana bimuhwanirizwa no gukiranuka yitwa incuti y’Imana.
Umuntu rero ntatsindishirizwa no kwizera gusa ahubwo atsindishirizwa no kwizera gufite imirimo.
Dore na maraya uwo rahabu mbese ntiyatsindishirijwe n’imirimo ubwo yacumbikiraga za ntumwa, akaziyobora indi nzira?
Ni uko rero nk’uko umubiri udafite umwuka uba upfuye, ni ko no kwizera kudafite imirimo kumeze, kuba gupfuye.
Amahoro y’Imana abane namwe!
Evangelist Shema Prince

robotstxt: allowed

filter: keep


text:
Umuheto wanjye siwo uzankiza. Kiyange Adda-Darlene
Zab 33: 16 -17, Nta mwami ukizwa n’uko ingabo ze ari nyinshi, intwari ntikizwa n’imbaraga zayo nyinshi. Ifarashi nta mumaro igira wo gukiza, ntizakirisha umuntu imbaraga zayo nyinshi.
Mu buzima busanzwe, umuntu akenera izindi mbaraga ziri hejuru yubushobozi bwe, kuko bidashoboka ko yumva ko yihagije kabone niyo yaba yaraminuje mu mashuri. Iyo atizera Imana yizera abapfumu. Umupfumu akamubwira ati akira izi ni impigi ujye uzikenyera zizakurinda abanzi.
Iyo afite amafaranga menshi, yumva nta mutekano afite akumva ba bantu nta cyizere abafitiye akumva akwiye gushaka ubundi burinzi, kandi iyo atahanye utwo tuntu umupfumu yamuhaye yumva akomeye akumva nta wamukoraho na busa. Ariko Bibiriya iratubwira ngo nta mwami ukizwa nuko afite ingabo nyinshi.
Hari abandi batizera abapfumu n’Imana ntibayizere, ahubwo agashaka abo kumurinda. Imbwa ku bipangu cyangwa agakodesha sosiyete ishinzwe uburinzi bw’abantu ku giti cyabo bakamurinda. Ubwo aba yumva yagerageje, ariko bibiriya iravuga ngo iyaba Uwiteka Atari we urinda umudugudu, abarinzi babera maso ubusa.
Dawidi nawe yari umuntu uhora ku rugamba arwana n’abanzi, abanzi bahoraga bamuhiga kandi icyo gihe bifashishaga amagare akururwa n’amafarashi niyo mpamvu mu mvugo ye habonekamo amafarashi cyane kuko hari aho agera akavuga ati bamwe biringira ama gare, abandi biringira amafarashi ati ariko twebwe tuzavuga izina ry’Uwiteka Imana yacu.
Nanone kandi, arongera ati nta mwami ukizwa n’uko ingabo ze ari nyinshi. Birashoboka ko yari yibutse uko yatsinze Goliyati. Yari umusore w’umugenda, ingabo zihishe mu myobo, agenda wenyine barahangana Dawidi yifashishije umuhumetso amukocora ibuye mu ruhanga arapfa. Ubwo se hari amagare n’amafarashi yari afite? Reka da. Ariko bibiriya iravuga ngo yamuteye mw’izina ry’Uwiteka nyiringabo uwo Goliyati yari yasuzuguye.
Birashoboka ko mu ntambara uri kurwana wumva ukeneye uburinzi, ukumva ukeneye izindi mbaraga zakurengera.Uwiteka wenyine niwe Wabasha kukurengera. Dawidi byamuteye ubwoba abona akeneye izindi mbaraga, aravuga ati nduburira amaso yanjye ku misozi, mbe gutabarwa kwanjye kwava he? Aribaza aranisubiza ati ku Witeka niho guturuka. Yabonaga amafarashi abasha kwiruka ariko ntasige umwambi w’umwazi. Kandi asanga iyo ahanganiye n’umwanzi kw’ifarashi, ya farashi nta kindi kintu imufasha ngo ibe yarwanya uwo mwanzi umumereye nabi aravuga ati ifarashi nta mumaro igira wo gukiza. Nyirayo iyo bamurashe agarama aho ikajya ku ruhande ikarisha.
Kwiringira Uwiteka bigira umumaro mwinshi kuruta kwiringira abakomeye. Ushobora kwigwirizaho uburinzi n’ubutabazi budasanzwe, ariko niba Uwiteka atarimo ni ubusa byose. Gusa Imana ntizareka kukugirira neza kuko itita ku buswa bwacu, ariko imbaraga zayo zigira umumaro iyo uzizeye. Shakisha uburinzi muri Yesu niwe wenyine utabara ntatsindwe.
Nubwo bikomeye, nubwo bimaze imyaka myinshi wijya mu bapfumu, komeza wizere Imana izagutabara. Nubwo ku misozi nta butabazi wahabona ariko Uwiteka akwegereye kuruta uko wabyibwira. Iturinda ntihunikira nta nubwo isinzira. Nta mwami ukizwa n’uko ingabo ze ari nyinshi, Uwiteka aba yabigizemo uruhare kandi nta warushaga ubutwari Dawidi ariko amaso ye yamwerekaga ko ntacyo yageraho atarikumwe nayo. Kenshi iyo umuntu afite ibintu bimuhagaze imbere cyane bisaba amafaranga, iyo ayabuze kenshi yihutira gutekereza abantu bazayamuha, aho yayiba, cyangwa incuti ze ko zamurwanaho. Ariko Iyo umuntu yiringiye Uwiteka nawe ntabwo amutererana. Sigaho rero kwiringira akazi, abakomeye, abapfumu, ubuhanga bwo kwiba, reka have sigaho, ibyo byose ni amafarashi, nta mbaraga bifite zo kugukiza.
Hari umukobwa yari umunyabwenge mw’ishuri cyane mu buryo buri wese yabashaga kubibona ariko icyantangazaga iyo ikizami cyabaga kigeze, wabonaga agenda atanga ibyifuzo ati munsengere mfite ikizami!! Nkibaza nti uyu ko ari umunyabwenge mw’ishuri ni iki gituma atanga ibyifuzo. Nararebaga nkabona nubwo yaba yasomye rimwe gusa muri note ze, ntiyari kubura kubona hejuru y’icyakabiri cy’amanota. Jye nategaga avuye mu kizami kugira ngo njye kumubaza uko byagenze ataruko ntazi ko yabitsinze ahubwo nshaka kwiyumvira ukuntu ahamya Imana.
Yansubizaga yishimye cyane ati:” n’ukuri Imana yamfashije”, ati nabonye Imana n’ukuri. Uwo mutima warantangaje rwose pe. Mu mwanya wo gushima Imana mu materaniro, yabaga uwa mbere gushima Imana ukuntu yabonye ukuboko kwayo mu kizami. Ariko jye nkibaza nti uyu ko asanzwe ari umunyabwenge kuki ashima akumva ntibisanzwe kuba yabitsinze? Nsanga nta kindi yasomye ririya jambo rivuga ngo nta mwami ukizwa n’uko ingabo ze ari nyinshi
Ndakwifuriza kwiringira Uwiteka mu kibazo ufite. Kandi nawe ureba ukabona ibikurengera birahari ntubyirate bigereranywa n’amafarashi, nubyiringira bizahinduka ubusa. Uwiteka niwe Mana. Abavuga ngo Imana ifasha uwifashije ni imvugo mbi utamenya naho yaturutse ijyana abantu mu kutizera ko Imana ishobora byose. Ubwo se utabaje umupfumu nibwo waba wifashije? Biragatsindwa. Ntutinye, Imana ntitsindwa kandi abayiringiye ntibakorwa n’isoni. Komeza uyizere uzabona kugira neza kwayo.
Adda-Darlene, Evangeliste.
Email: kiyange@yahoo.fr


text:
Haherutse gufatwa bamwe mu bakuru b’imidugudu bakingiraga ikibaba abarobyi batibumbiye mu makoperative n’abarobesha ibikoresho bitemewe, none byatumye akarere gafata ingamba zo kubikumira.
Ayinkamiye Emerence, Umuyobozi w’Akarere ka Rutsiro, agira ati “Abayobozi b’imidugudu bagize uburiganya bagafasha abarobyi kuroba bitemewe n’amategeko, bamaze gufatwa ariko baba ab’imidugudu, ab’utugari ndetse n’ab’imirenge, tugiye kubaha ubutumwa bwihariye.
Twongere tubibutse ko ari bo bagomba kudufasha kurwanya ubwo burobyi butemewe. Abatazabyumva ubwo bazakurikiranwa.”
Umuyobozi w’akarere avuga ko hazabaho inama izabahuza n’inzego zose z’ubuyobozi, kugira ngo bahwiture abadohotse bakanafasha abarobyi kuroba mu buryo bunyuranyije n’amategeko bagahabwa andi mabwiriza.
Nirere Etienne uyobora Umurenge wa Boneza, umwe mu mirenge ikora ku mazi hanakorerwa uburobyi, avuga ko na we abona buri muyobozi yakagombye kugira uruhare mu gukumira ubwo burobyi butemewe n’amategeko.
Ati “Ni byo. Buri muyobozi yagombye gufata iya mbere mu kurwanya uburobyi butemewe. Natwe abayobozi b’imirenge n’ab’utugari kugeza ku mudugudu twagombye kubigira ibyacu."
Yongeyeho, ati "Njyewe ku giti cyanjye nk’uyobora umurenge ukora ku mazi hanakorerwa uburobyi, nzafatanya n’abakuru b’imidugudu n’utugari kurwanya ubwo burobyi. Nitugira imbaraga nke twitabaze inzego z’umutekano n’ubuyobozi bw’akarere.”
Mukandasira Caritas, Guverineri w’Intara y’Iburengerazuba, avuga ko umuyobozi wese ufasha abarobyi kuroba bitemewe n’amategeko azahanwa nk’umufatanyacyaha kandi ngo nta marangamutima agomba kuzamo kuko ngo uwo agomba guhanwa kimwe n’uwafashwe arobesha ibikoreho bitemewe.
Uburobyi butemewe bukorerwa mu kiyaga cya Kivu ni ukuba hari abaroba batibumbiye mu makoperative kandi bakarobesha ibikoresho bitemewe n’amategeko, ugasanga amafi n’isambaza bidakuze birobwe umusaruro wabyo ukazaba muke.
Ikindi kigomba gucika mu burobyi bwo mu Kivu ngo ni ukwihanangiriza abajyana abana mu makipe y’uburobyi bagata amashuri n’abava mu Karere ka Rutsiro bakajya kurobera mu mazi ya Congo, na byo biteza umwuka mubi.


text:
Umugabo wanukaga ibirenge yashakanye n’umugore unuka mu kanwa
Umugabo wanukaga ibirenge yashakanye n’umugore unuka mu kanwa, ariko buri wese agashaka kubihisha mugenzi we. Kugira ngo hatagira ubangamira undi, umugore agahora arya amashikerete, akoza mu kanwa kenshi gashoboka.
Umugabo nawe akararana amasogisi kugira ngo ikibazo cye kitabangamira mugenzi we cyangwa akanutsa amashuka. Umugore yamubaza ati " kuki urarana amasogisi ?" Umugabo akamusubiza ati "ngira imbeho cyane, ibirenge bigakonja nkabura ibitotsi."
Umunsi umwe reka isogisi rizavemo umugabo arishake aribure. Umugore aramubaza ati " ariko uri mu biki ko unkanguye ?" Amukubise umwuka umugabo aritarutsa ati : " Uuuuuuuuuumh ! Chérie, ubonye igihe nashakiye isogisi ryanjye nkaribura, burya ari wowe warimize !"
Umugore aba arabyutse n’umujinya acisha akaroso mu kanwa aba aragarutse ; umugabo ati " uvuye he", undi ati " muri toilette !" Gukora iki ? Umugore ati :”gukina football”. Umugabo ati "foot ?" Umugore ati " ariko chéri uko ubizi umuntu ajya gukora iki muri toilette koko uzi ko ubaza ibyo uzi nka mwarimu, ariko ntacyo ni kimwe kuri kimwe nawe wambeshyeye ngo namize isogisi ryawe."
Related Posts by Categories


text:
Nkuko uyu mwenda bigaragarako ari uwo kujyana mu birori kandi Atari mwene bya birori bisanzwe aha twavugamo amwe mu amoko ya bene ibyo birori :harimo nko kuba wakambara uyu mwenda ugiye nko muri soire runaka,muri dinner runaka se cyangwa se muzindi ceremonie zitandukanye.
Igitenge ni umwenda ugaragara neza ,mbere igitenge cyari icyo gucyenyera no kudodeshamo iribaya bikambarwa ahanini n aba mama gusa,ubu rero siko bikiri,igitenge gisigaye kiba cyadidoshwamo izindi moderi kandi nziza zabera abakobwa ndetse n abamama.yewe ubu usigaye unabona buri muntu wese asigaye aba afite umwenda udoze mu gitenge.
Urugero nabaha niyi moderi,y ijipo n agapira kayo.uyu ni umwenda udoze mu gitenge kandi ukaba uza neza,akarusho kawo ni uko uvanze nindi tissue itari igitenge bituma urushaho kuba ukeye ukaba unafite ijosi rikase neza ndetse no hasi y agapira hasa nkahataratse gutyo ugaha forume uwambaye wese,kuko bituma umuntu agaragara nk ufite munda hato ndetse no hasi hanini.
Uyu ni umwenda wo kwambara mu giye ugiye mu birori cyangwa se ufite inama ikomeye ku kazi cyangwa kuba wajya mu mihango(ceremonie)zitandukanye Ugaragara neza kandi ukubahisha uwambaye bitabuza ko uwambaye aba yambaye ibigezweho,mu gihe uwambaye wakwambaraho inkweto zitari ndende cyane kandi zisa nkizisongoye imbere zizwi ku izina rya congo.
Ugashyiraho amaherena maremare dore ko ijosi ry umwenda riremewe kutarenzaho ikindi maze ukanafungira umusatsi inyuma,chignon cyangwa ikindi ariko umusatsi uri inyuma kugirango ugaragare neza mu maso.
Umwenda w’igitenge wajyana mu birori bikomeye
Nkuko uyu mwenda bigaragarako ari uwo kujyana mu birori kandi Atari mwene bya birori bisanzwe aha twavugamo amwe mu amoko ya bene ibyo birori :harimo nko kuba wakambara uyu mwenda ugiye nko muri soire runaka,muri dinner runaka se cyangwa se muzindi ceremonie zitandukanye.
Labels: kwambara


text:
Mu ntangiriro z’uku kwezi nibwo bamwe mu bakirisitu b’iri torero batangaje ko bamwe mu bapasiteri babo babasabye kwitandukanya n’Abatutsi, babyanze birukanwa mu itorero.
Umwe muri bo yagize ati “Nahamagawe mu nama n’umupasiteri, tugeze aho twajyaga kuganirira nahasanze abandi batatu. Banyeretse ko mu Itorero hari abo tugomba kwikiza kugira ngo inyungu zabo bwite zize vuba, bavuga ko tugomba gutizanya imbaraga Abanyamurenge n’Abacitse ku icumu tukabigizayo.”
Itorero riti ’Ntidushobora kubemerera kurwana mu rusengero’
Ubwo yari yagiye mu Karere ka Rusizi gutanga Ubupasiteri, Bishop Kayinamura Samuel, Umuyobozi Mukuru w’Itorero Methodiste Libre mu Rwanda, yavuze ko iki kibazo gishingiye ku kuba barashatse guhuza abaririmbyi mu rwego rwo kugabanya amakorali (chorale), ariko bamwe muri bo ntibabyumve, bituma birukanwa mu nyuma bagenda bavuga ko birukanwe kubera amacakubiri.
Ati “Imyaka nk’ibiri ishize, mu matorero yacu abantu bose baba bashaka kurema za korali ku buryo usanga Paruwasi imwe irimo amakorali nk’umunani. Ufashe izo korali ubutumwa busanzwe ntibwabona umwanya. Twe rero duteganya ko abahuje imyaka bari mu cyiciro kimwe bakwiye kurema korali imwe, urubyiruko rw’abasore n’inkumi aho kuba korali eshatu bagakora imwe n’iyo baba 80, abana bato nabo bakarema korali yabo, nibura buri paruwasi ikagira nk’amakorali atatu.”
Yakomeje agira ati“Korali z’abakuru tuzigezeho dushaka ko bazivanga, korali imwe Sirowamu irimo abo batangaje kuri za televiziyo barabazitira banga kuvanga n’abandi, umwaka urashira tubahendahenda barabyanga, turababwira ngo ubwo mudashaka kuririmbana n’abandi ntacyo bitwaye mugende mwicare mube abakirisitu, aho kugira ngo babyumve batyo batangira kujya kwicara imbere, kurwanya Pasiteri."
Ibyo byatumye ngo bafata umwanzuro wo kubirikuna mu itorero rya Methodiste, bakurikije igitabo cy’Imana n’ikigenga imikorere ya Methodiste.
Ati “Twasanze tutakomeza kubirebera, turabahana tubirukana mu iterero. Nibwo babonye bibakomeranye batangira kuvuga ngo birukanywe kubera amacakubiri mu iterero, ingengabitekerezo n’ivangura ry’amoko, ndababwira ngo bazabijyane aho bashaka hose niba bafite ibimenyetso ariko bareke guteza akavuyo mu rusengero[...] Ntidushobora kubemerera kurwana mu rusengero n’uyu munsi turacyabikomeyeho.”
Bishop Kayinamura avuga ko abirukanywe mu itorero bashobora gusaba imbabazi kugira ngo bemererwe kongera kugira uruhare mu bikorwa by’iri torero.


text:
Imana yatanze ubwenge kandi itanga n’uburyo bwo kubukoresha, hari abantu biyemeza kandi bagasezeranya abandi ko hari ibyo bakwiriye kuzabakorera mu kubahesha umugisha ariko bikarangira batabyubahirije.
Rev. Straton Gataha uyobora itorero Vivante mu Rwanda (Eglise Vivante de Jesus Christ), mu kiganiro yagiranye na Ubugingo.com, yagize ati” sintangazwa n’impanuka y’imodoka yabereye ku muhanda, umuntu rwose bishoboka ko yarangara akagonga cyangwa agakora indi mpanuka ahubwo ntangazwa n’umuntu udakora ibyo yiyemeje gukora kandi mwari mwabisezeranye ahubwo ugasanga yakoze ibitandukanye n’ibyo mwavuganye.”
Kuri Straton asanga iyo umuntu adakoze ibyo mwasezeranye aba rwose akoze ibidakwiriye umwizerwa kandi ntabwo abakoze ibijyanye n’ubwenge Imana yamuhaye. Aganira na Ubugingo.com, yaravuze ati” ntangazwa cyane n’abantu bafite ubwenge ntibabukoreshe mu gufasha no kubera abandi umugisha ahubwo bakabukoresha mu guhemuka, abo rwose barantangaza.”
Rev Straton Gataha asanga umuntu wese wagiriwe umugisha wo kwiga, kugira aho akomoka hamwemerera kuba afite indangagaciro z’abantu bazima bafite ubwenge, ko bakagombye gukoresha ayo mahirwe bagiriwe mu guhesha abandi umugisha no gukora ibyiza basezeranye kuko umugabo ari uwicarana n’abandi agahamya ibyo yasezeranye aho guhemuka.


text:
Abaturage bo mu murenge wa Gacurabwenge, mu karere ka Kamonyi, baravuga ko ubuyobozi bwabo bwabashyize mu byiciro by’ubudehe batashyizwemo n’abaturage kugira ngo bubone amanota mu mihigo ariko ubuyobozi bukabihakana bwemeza ko ntahataba amakosa mu gukora urutonde.
Aba baturage bavuga ko ibyiciro by’ubudehe bashyizwemo n’abaturage mu ruhame byari byabanyuze ariko ngo nyuma batunguwe nuko abenshi basohotse ku rutonde barashyizwe mu byiciro bisumba ubushobozi bwabo.
Bamwe mu batuye mu mudugudu wa Nyamugari, mu kagari ka Nkingo, muri uyu murenge, baganiriye na Makuruki.rw bavuze ko bababajwe cyane nuko ibyo bemereje mu baturage bose byahinduwe abayobozi bakabashyira mu byiciro bishakiye.
Umwe mubaganiriye na Makuruki.rw utashatse ko amazina ye atangazwako yavuze ko ibyiciro abaturage bari bemeje ari byo byari ukuri bitewe n’uko ngo baba baziranye, gusa ngo ibyiciro byaje nyuma basanze abishoboye barashyizwe mu cyiciro cyo hasi, naho abatishoboye bakaba mu cyiciro cyo hejuru, ibintu avuga ko mu gukora urutonde hirengajwe amakuru abaturage batanze.
Yagize ati “Ubwa mbere urutonde rwarasohotse baravuga ngo tujurire turabikora, urundi rutonde rwaje bamwe barabahinduye abandi barabareka, ubu usanga abantu bazwi nk’abishoboye ari bo bari mu cyiciro cya mbere yewe harimo n’abayobozi na ho abaturage bakennye cyane bari mu cya gatatu."
Undi yagize ati “Babikoze kugira ngo babone amanota ko nta bakene bafite aho bayobora, ni twe bashaka kweserezaho imihigo."
Umugiraneza Marthe, umuyobozi w’umurenge wa Gacurabwenge mu kiganiro yagiranye na Makuruki.rw kuri iki kibazo, yavuze ko atari igitangaza kuba habaho ikosa mu myandikire mu gihe cyo gukora urutonde, gusa ahakana ko nta muyobozi wagiye gukura umuturage mu cyiciro yashyizwemo n’abandi baturage.
Yongeyeho ko mu gushyira umuturage mu cyiciro hagenderwa no ku makuru ari ku mafishi yagiye anyuzwa mu baturage, buri rugo rukuzuzaho amakuru agaragaza imibereho yarwo.
Yagize ati “Ibintu byose bikorwa mu myandikire nta bitabamo amakosa, uretse nuko hari abavuga ko batasohotse mu cyiciro abaturage batabashyizemo hari n’usohoka ku rutonde rw’umudugudu wose atariho […]amakuru ari ku ifishi buri rugo rwagiye rwuzuza nayo agenderwaho mu kubaha ibyiciro ariko ibyo byose iyo bigaragaye baragaruka nyine hanyuma natwe tukabikoraho raporo”.
Uyu muyobozi yasabye ko umuturage wese ufite ikibazo cy’ibyiciro by’ubudehe yakwegera ubuyobozi bwe bugasuzuma ikibazo afite.
Mu minsi ishize Minisiteri y’Ubutegetsi bw’igihugu yatangaje ibyiciro bishya by’ubudehe aho byavuye kuri bitandatu bishyirwa kuri bine, inavuga ko yo ubwayo yikurikiraniye iki gikorwa kugeza bishyizwe ahagaragara.


text:
Iyo
umuntu runaka cyane cyane umuyobozi yeguye ku mirimo ye, abantu
banyuranye babyibazaho byinshi kandi byari bikwiye gufatwa nk’ibisanzwe
mu buzima bwa muntu. Ariko ntawahakana ko rimwe na rimwe, ndetse niba
atari kenshi, iki gikorwa gisaba ubutwari kubera ko ubikora hari byinshi
atakaza mu byo yahabwaga n’umurimo cyangwa urwego yarimo.
Mu buryo rusange, kwegura ni ukureka
imirimo umuntu yakoraga, cyane cyane muri politiki, akabikora ku bushake
bwe abisabwe. Ibyo bikorwa mu rwego rwo kurengera inyungu z’akazi
cyangwa iz’umuntu ku giti cye.
Bamwe mu begura, aberura bakavuga
impamvu beguye ni mbarwa. Ni yo mpamvu abantu bakunze kwihisha inyuma
y’imvugo "ku mpamvu zanjye bwite". Hari ababibona nabi ko uweguye
atavuze ikimweguje, kuko impamvu bwite mu by’ukuri zitabaho. Ubwo abantu
baba bifuza gushira amatsiko babwirwa impamvu nyazo ziteye uko kwegura.
Icyo gihe umuntu aba yiyibagiza ko hari impamvu ziba zikomeye ku buryo
zitashyirwa ahagaragara harimo izo gukomeza guha icyubahiro gikwiye
muntu uwagura cyangwa uweguzwa.
Kwegura biterwa n’iki ?
Impamvu zitera kwegura ziranyuranye,
ariko zose icyo zihuriraho ni uko imirimo iba itagikorwa neza biturutse
kuri nyir’ubwite cyangwa ku bandi. Kwegura bituruka ku bandi iyo mu
mikorere n’imikoranire haba harimo agahimano kagenderewe, kunanizwa,
kudahabwa agaciro n’icyubahiro kugeza no ku cyo buri wese agomba undi mu
buzima busanzwe, gusuzugurwa n’ibindi.
Nyir’ugukorerwa ibi byose cyangwa se
kimwe muri byo, iyo amaze kubona ko nta bwinyagamburiro afite, aremera
agafata icyemezo, bamwe bavuga ko atari icya gitwari, cyo kureka imirimo
yakoraga kugira ngo yumve umutima we uruhutse. Hari n’abashobora
gukurizamo indwara z’umutima kubera gukomeza kwihambira ku kazi
atagishoboye kubera impamvu zitandukanye.
Kwegura kubera umwuka utari mwiza aho
umuntu akorera bishobora guturuka kuri we ubwe bitewe n’imikorere mibi,
kwica akazi nkana cyangwa kutagashobora kubera ko kamurusha imbaraga.
Hari ukuba kandi nta mibanire myiza agirana n’abo bakorana cyangwa
ayobora, ari umunyagitugu n’indi migirire mibi abo bari kumwe barambiwe
kwihanganira, ari byo bituma na bo bamubera rubanda agahitamo kubahunga.
Kuba umwanya umuntu arimo na wo hari
abandi bawufitiye ishyari bifuza kuwujyamo, na byo byatera umuntu
kwegura. Icyo gihe habaho gukora iyo bwabaga kugira ngo uri muri uwo
mwanya ananizwe, bigere ubwo we ubwe yibwiriza agafata icyemezo cyo
kureka akazi.
Kuki kwegura bidakundira uwo ari we wese ?
Uwashaka yavuga ko kwegura ari
ubutwari kuko uweguye ku mirimo ye hari byinshi mu byo yabonaga kubera
umwanya yarimo atongera kubona. Ibyo ni nk’imibereho myiza kubera
umurimo yakoraga umutunze hamwe n’abe, kuba yabura ijambo mu bandi cyane
iyo yeguye kubera impamvu zituruka ku mikorere ye idahwitse cyangwa
mibi muri rusange.
Hari ubwo abakuriye umuntu mu mirimo
ye bamusaba kwegura mu nyungu ze kubera ko yirukanywe ari byo byamubera
igisebo kuruta atanze ubwegure bwe. Ibyo ni byo abantu bakunze kumva ngo
"yeguye ku mpamvu ze bwite”.
Kwemera gutakaza ibyo umuntu yabonaga,
mu bihugu cyane cyane bikennye, imibereho myiza umuntu ayikura ku
mwanya w’umurimo cyangwa w’akazi arimo. Hari ubwo uri mu mwanya runaka,
iyo ataza kuwubamo bitamworohera kugera ku iterambere riba
rimugaragaraho. Iryo terambere ni nko kugira aho uba haboneye kandi
yigengaho, kuba afite uburyo bwo gukora ingendo nta mvune n’izindi
nyungu zinyuranye zituma yishimira imibereho arimo. Kureka ibyo byose
rero, umuntu akaba atatinya kuvuga ko ari ubutwari.
Hari ubwo umuntu ashobora guhura
n’ingorane nk’izo twavuze akanga kuva ku mwanya arimo, kubera ko areba
imbere ye, atakiri muri wa myanya, akahabura. Ubukene n’ingaruka zabwo,
kubura ijambo mu bandi, kwibuka abo wahemukiye witwaje wa mwanya warimo
n’ibindi, ibyo byose bikamutera ubwoba bwo kuva kuri wa murimo. Umuntu
ahereye kuri ibyo, yavuga ko impamvu nyamukuru yo gutinya kwegura ari
ubukene butera imibereho mibi n’imihangayiko.
Aphrodis Nsabimana
Director of Communication
Supreme Court
Related Posts by Categories


text:
Kubaka urugo bikorwa na benshi ariko kandi kubaka neza ntago ari ibya buri wese. Buri wese rero mu rugo aba afite ibyo akora bikazana inyungu kuri bose. By’umwihariko hari ibintu iyo umugore abikora biba byiza kugirango urugo rukomere. Nimwe muri ibyo rero ni ibi bikurikira :
1. Ntugashake gukoresha umugabo wawe ibyo ushaka ( manipulation)
2. Gira isuku kandi ugaragare neza mu myambarire
3. Vuga ibyiyumviro byawe n’ibiguhangayikishije mu buryo bwiyubashye
4. Shyigikira kandi utere akanyabugabo (encourager)umugabo wawe
5. Vuga amagambo meza y’urukundo ajyanye n’ibihe murimo
6. Kora k’uburyo iwawe haba amahoro
7. Hora ureba kandi utinde ku byiza by’umugabo wawe
8. Gira ubwenge mu buryo ukoresha amafranga
9. Gira umutuzo igihe cyose (relaxed) kandi wita ku bakugana
10. Ibyo ukorera umugabo n’umuryango ubikore mu rukundo rwa Yesu
ibyo ni bimwe, ufite ibindi uzi wakongeraho byandike ahabugenewe munsi y’iyi nkuru.
Byavuye mu nyigisho za Jacky umujyanama mu muryango
Niba hari igitekerezo cyubaka watanga uhereye kuri iyi nkuru cyandike hasi ahabugenewe. Ufite ikibazo kihariye ushaka ubufasha wakwandikira Jacky kuri email :
umujack@ yahoo.com
Amabwiriza 10 ya ngombwa ku mugore wubatse
Kubaka urugo bikorwa na benshi ariko kandi kubaka neza ntago ari ibya buri wese. Buri wese rero mu rugo aba afite ibyo akora bikazana inyungu kuri bose. By’umwihariko hari ibintu iyo umugore abikora biba byiza kugirango urugo rukomere. Nimwe muri ibyo rero ni ibi bikurikira :
Labels: abagore b'indashyikirwa


text:
Reba Video
Igitsina
URWENYA RW'IGITUBA-IMBORO-IMBOYO-Latoute
Uru rwenya rwanditswe na Latoute,umwanditsi kuri Blog Igituba
Umwana wiga mu wa kabiri primaire umwarimu yabigishije hamwe n'abandi igihekane "mb" abasaba buri mwana kuvuga ijambo ririmo "mb" wa mwana ati imboyo kubera kuvuga uburimi! Mwarimu akaba na ma soeur umwe wihaye Imana aratangara yanga kumuhana amutuma umubyeyi umwana; reka abwire ise ati ku ishyuri bakununye ati kubera iki ati si mbizi, buracya mzee arikora ageze ku ishuri ma soeur teacher amubwira icyo yamuhamagariye, ati umwana wawe nta kinyabupfura musaza we! ati mubaze icyatumye akuzana, babajije umwana ati batubajije ijambo ririmo "mb" mvuga "imboyo", mzee amukubita urushyi ati, kabishywe bakwirukana ko bavuga imboro bavuga imboyo! Ma soeur arumirwa!
Umwana wiga mu wa kabiri primaire umwarimu yabigishije hamwe n'abandi igihekane "mb" abasaba buri mwana kuvuga ijambo ririmo "mb" wa mwana ati imboyo kubera kuvuga uburimi! Mwarimu akaba na ma soeur umwe wihaye Imana aratangara yanga kumuhana amutuma umubyeyi umwana; reka abwire ise ati ku ishyuri bakununye ati kubera iki ati si mbizi, buracya mzee arikora ageze ku ishuri ma soeur teacher amubwira icyo yamuhamagariye, ati umwana wawe nta kinyabupfura musaza we! ati mubaze icyatumye akuzana, babajije umwana ati batubajije ijambo ririmo "mb" mvuga "imboyo", mzee amukubita urushyi ati, kabishywe bakwirukana ko bavuga imboro bavuga imboyo! Ma soeur arumirwa!
at 7:17 AM
Labels: imboro, latoute, urwenya rw'igituba
Subscribe to: Post Comments (Atom)


text:
sam.
20
nov.
2010
Forum irakomeje. Kubera imvura nyinshi yaraye iguye abashinzwe imyiteguro byabaye ngombwa ko aho bagombaga gukorera hahinduka. Aho kuba kuri Stade Nyagisenyi twakoreye muri Colllege des Sciences de Nyamagabe.
Misa yo gutangira ku mugaragaro
Misa yo gutangiza ku mugaragaro Forum yayobowe na Myr Smaragde MBONYINTEGE umushumba wa Diyosezi ya Kabgayi akaba na Perezida w’Inama y’abepiskopi Gatolika bo mu Rwanda ari kumwe na Myr Servilien NZAKAMWITA umushumba wa Diyosezi ya Byumba na Myr Augustin MISAGO Umushumba wa Diyosezi ya Gikongoro.
Ijambo rya Myr Smaragde Mbonyintege afungura Forum ya cyenda.
Mu ijambo yagejeje ku bari muri Forum Myr Smaragde yerekanye ko ihuriro ry’urubyiruko mu Rwanda ribaye ku nshuro ya cyenda rigenda rirushaho gukomera ku buryo riteguye no kuburyo ryitabirwa. Ikindi kigaragara n’uko uko imyaka igenda ikurikirana ariko abasaseridoti barushaho kuyitabira kandi barimo abakiri bato benshi kikaba ikimenyetso cy’uko bazarushaho kwita ku rubyiruko bashinzwe.
Abitabira Forum ni abayobozi ni ukuvuga urubyiruko rwaje ruhagarariye abandi . Ibyo bazaronka muri iyi Forum bazajya kubisangiza abandi. Myr ati Insanganyamatsiko y’iyi Forum „ Mwigisha mwiza nkore iki….“icyo wakora wowe uhagarariye abandi mu guhugura urundi rubyiruko ni ugukunda ibyo ukora ukabikora umurikiwe na Yezu, umurikiwe n’inama nziza uzavoma muri iyi forum . Ubugingo bw’iteka tugomba guharanira, tugomba kubuharanira uyu munsi kandi buri munsi. Bose ntibazagira amahirwe nk’aya cya gisambo cyo ku musaraba.
Myr Smaragde yakomeje agira ati “Iyo mbareba numva nta kindi nakora uretse kubakunda, muri imbaraga za Kiliziya, abepiskopi barabashyigikiye kandi babitayeho“. Iyi forum y’urubyiruko iba buri mwaka, imyaka icyenda irarangiye tumaze kuzenguruka amadiyosezi yose. Ababishinzwe bazicara hasi bige icyerekezo, bahereye kuri experience y’imyaka icyenda bamaze. Icyo mpamya cyo ni uko zitazavaho.Wenda zakorwa ku bundi buryo ariko ntizizavaho.
Myr agarutse ku bijyanye no kunga no kubanisha abatuye akakarere k’ibiyaga bigari yibukije Umuyobozi w’Akarere ka Nyamagabe ko iyi Forum y’urubyiruko bagomba kuyibyaza umusaruro. Kuko iyo urubyiruko ruhuye imipaka ruyikuraho: Muri iyi Forum harimo abarundi n’abanyekongo bahuye n’abanyarwanda mu mugambi umwe. Niba hari gahunda yo kubaka amahoro n’amajyambere ni ukubyubakira kuri uru rubyiruko ruhura rwumvikana.
Izi Forum z’urubyiruko ni ishuri rikuru rya Kiliziya Gatolika yageneye urubyiruko. Urubyiruko rukabigiramo uruhare kuko ruriga kandi rukigishanya, rukajya inama, rugafata imigambi rukayishyikiriza bagengi barwo rukabona kuyishyira mubikorwa. Iyi forum y’urubyiruko abepiskopi turayishyikiye kuko tuzi imbuto yera zifitiye akamaro Kiliziya, zifitiye igihugu akamaro , zifitiye akarere dutuyemo akamaro.


text:
Muyombo Thomas umwe mu bahanzi bakunzwe cyane hano mu Rwanda.
Muyombo Thomas uzwi nka Tom Close, ni umugabo w’imyaka 29, akaba afite impano nyinshi zirimo iyo kuririmba, ni umwanditsi, umunyabugeni ndetse akabivanga n’umwuga we w’ubuganga.
Uyu muhanzi wavukiye mu gihugu cya Uganda, akaza mu Rwanda afite imyaka 7, yatangiye umuziki we mu mwaka wa 2004 kugeza kuri ubu akaba afatwa nk’umuhanzi ukunzwe mu njyana ya RNB.
Tom Close yavuze ko atigeze ahitamo gukora umuziki kuko byari impano ye.
Yagize ati: “ Sinigeze nicara ngo mpitemo kuba umunyamuziki, nabyiyumvagamo no mu gihe nari nkiri umwana, naririmbye muri korare zo mu rusengero nyuma naje kwisanga ndi muri studio ari na bwo muri 2004 natangiye gukora indirimbo yanjye ya mbere.”
Yakomeje avuga ko urugendo rwe rwa muzika rutari rworoshye dore ko kugera mu nzu itunganya umuziki byari bimugoye.
Yagize ati: “ Ntibyari byoroshye nk’ubu, kubona inzu itunganya umuziki nziza byari ingume, kubona ugutunganyiriza indirimbo byari bigoye gusa twagombaga kujya muri buri nzu itunganya umuziki ipfa kuba ifata amajwi.”
Yakomeje agira ati: "Ndibuka umunsi wa mbere njya gufata amajwi, namaze umunsi wose ntegereje, nageze ninjoro ntayafashe, byari imvune, sinari mfite amafaranga gusa urukundo nakundaga umuziki sinigeze mbibona nk’imbogamizi. Umushara nahembwe ndangije amashuri wari ibihumbi 30.000 nyamara gufata amajwi y’indirimbo byari ibihumbi 40.000 urumva ko nagombaga gutegereza amezi abiri.”
Ubumenyi ku gukora umuziki bwari buke ku buryo indirimbo yafataga igihe, aho yashoboraga gufata amezi ane ayitegereje gusa ngo yari afite umuvandimwe wifuzaga kuzatangiza inzu itunganya amajwi y’indirimbo akaba yaramusabye ko yamufasha.
Uko yaje kubona abafana
Kwigirira icyizere bivanzemo ijwi ryiza ni kimwe mu byatumye yigarurira imitima ya benshi. Mu mwaka wa 2008 ni bwo indirimbo ze zatangiye gukinwa ku maradiyo nk’umuhanzi wari ukunzwe aho twavuga nk’indirimbo ye Sibeza, Kuki, Mbwira, Sinarinkuzi yakoranye na mubyara we Mugisha Ben uzwi nka The Ben, ziri mu zatumye amenyekana cyane.
Uyu muhanzi ntiyamenyekanye biciye mu gukora cyane gusa ahubwo yagiye akoresha amwe mu mahirwe yari ahari nk’umuhanzi.
Yagize ati: “ Buri wese yifuzaga guteza imbere umuziki nyarwanda, abantu bakundaga ibyo bakoraga, amafaranga no kumenyekana ntibyari bihari gusa byari byoroshye kumenyekana ku muntu wari ufite ibintu byiza atanga. Kuri jye narabiharaniraga kandi nahoraga nshyira Imana imbere mu byo nakoraga byose , buri uko nanjyaga ku rubyiniro nafataga iminota yo gusenga ngasengera uburyo ngiye kuririmbamo.”
Uyu muhanzi avuga ko uko umuziki umeze kuri ubu bitandukanye na mbere bitewe n’uko amarushanwa yabaye menshi ari na bwo buryo bwiza bwo kwinjira mu ruganda rwa muzika nyarwanda bitagoranye.
Yagize ati: “ Buri wese abikundishwa n’uko harimo amarushanwa menshi, gusa njye nkunda ubu buryo, abahanzi benshi bamaze kwinjira muri muzika gusa inzira nyayo yo gutsinda ni ugukunda umuziki kurusha gukunda amafaranga. Icyo kwishimirwa ni uko umuziki w’u Rwanda ushimwa kandi bikaba byoroshye gufashwa.”
“ Zero distance” indirimbo ye ikunzwe
Tom close yagize ati: “Eddy Kenzo yazanye igitekerezo cy’uko twakorana indirimbo ubwo nari nagiye kuririmba muri Uganda muri 2013. Twaje gukora indirimbo duhitamo kuyishyira hanze umwaka ushize.”
Yakomeje agira ati: "Kenzo yabaye inshuti nziza, ni umugabo wiyoroshya utanywa inzoga cyangwa itabi kandi ni umuhanzi mwiza buri wese yafatiraho urugero ari na cyo cyatumye mwigiraho byinshi."
Tom Close umugabo wubatse
Tom Close n’umufasha we Tricia k’umunsi w’ubukwe bwabo
Uyu muhanzi yahisemo gukora ibyo abandi badakunze gukora atitaye ku myaka ye bituma ahindura uburyo bw’imibereho ye afata inshingano ari byo byatumye ashinga urugo rwe.
Ati: "Simfata ubuzima nk’akazi gusa, hari ubuzima ngomba kubamo kabone naho ntaba umuhanzi cyangwa umuganga, buri wese agira igihe cye cyo kubaka urugo, kuri njye kubaka urugo ni kimwe mu bice by’ubuzima ngomba kubamo."
Yakomeje agira ati: " Nkunda umuryango wanjye kandi mpora ngerageza kuba umubyeyi n’umugabo mwiza. Nzishima cyane nimbona umukobwa wanjye akoze umuziki mu gihe azaba akuze gusa bizaba mu gihe azaba abikunze kuko sinabimuhatira na none agomba kwihitiramo. »
Muyombo Thomas kuri ubu ni umuganga
Ni bake babasha kuvanga umurimo w’ubuganga n’umuziki gusa uyu muhanzi yabashije kubikora byombi kandi arabikunze.
Agira ati:"Nasezeranije mama wanjye kuzaba umuganga ninkura ubwo nari mfite imyaka 7, mama wanjye yahoraga ababazwa n’uburwayi najye nakundaga kumuba hafi bigatuma mererwa nabi ubwo namubonaga ababara, byatumye musezeranya ko nzaba umuganga kabone n’ubwo ntazavumbura umuti ariko numvaga nzamufasha agakira bituma nkura mbyiyumvamo."
Ibyo ateganya kugeraho
Uyu muhanzi ateganya gushaka impamyabumenyi yo mu cyiciro cya kabiri cya kaminuza n’ubwo atarahitamo ishami azigamo kandi ateganya gukora n’izindi ndirimbo nyinshi.
Tom Close avuga ko azareka umuziki mu gihe umwe mu bana be azinjirira mu muziki hanyuma akamufasha.
Mugemanyi Jean Paul
MAKURUKI.RW


text:
Aho uri hari impamvu! (Igice cya mbere) Past. Jules Kazura
Hari inkuru y’umuntu numvise ngo yatumwe mu gihugu cya kure ari ngombwa ko ajyenda n’indege. aragenda agera muri ya mahanga ya kure ajya mu manama atandukanye biga ku bintu bitandukanye,igihe kiragera asubira mu ndege agaruka ku bari bamutumye,biba ngombwa ko abaha raporo y’ibyabaye.
Yatangiye agira ati” twabaye tukigera mu ndege baba baduhaye ibiryo turarya,tugeze mu kirere indege ikimara guhaguruka baba baduhaye ibindi biryo.
Abamubazaga bati” mugezeyo se byagenze bite?” arasubiza ati bahise baduha ibiryo. mutangiye inama se byagenze bite ati « twahise dutangira kurya dukora inama turangije baba baduhaye ibiryo na none. abamubazaga barumirwa kuko babonye ko uwo muntu yibwiye ko yajyanywe no kurya gusa ntiyamenya neza icyari cyamujyanye by’ukuri.
Uko niko bimeze ku bakrisito benshi imana yabashyize mu myanya itandukanye ariko ntibamenya impamvu, bajyayo baririra, abandi barinywera, abandi bararira ubwo abo ni abari mu bibazo ,ariko bibajyirwa ko bari mu butumwa bukomeye bwo guhindura abari mw’isi kuba abigishwa nkuko Imana yari ibigambiriye ubwo yadukizaga. Yesu agiye kujya mu ijuru yategetse abigishwa be ikintu gikomeye cyane ati »mujyende mu mahanga yose muhindure abantu bose kuba abigishwa » matayo 28 :18-20.
Kugirango ubutumwa bugere ku bantu bose imana yabiteguye neza cyane kuko yari izi neza ko abantu babaho ubuzima butandukanye kandi ahantu hatandukanye , aho hose rero hagombaga kuboneka umuntu runaka imana yakijije ,kugirango abwire abahari iby’agakiza k’imana. ibi bigaragarira neza mu ngero nyinshi z’ijambo ry’imana.
Turebe ku batavugwa nk’abanyamumaro kuko ibyabo bititabwaho ariko bakaba barakoze ibikomeye mu gihe cyabo kandi bakoresheje imyanya yabo kuko bamenye neza ko aho Imana yabashyize hose yari ibakeneyeho umumaro.
Hari umugabo umwe wabwirijwe ubutumwa na Yesu kandi amubwiriza amagambo akomeye cyane amwitaho kuko yari azi neza aho agomba kuzagira umumaro,uwo yitwa Nikodemu. uwo yaje gushaka Yesu ari nijoro,kuko yari umufarisayo atinya bene wabo,maze Yesu amumenyesha inzira y’agakiza,nuko yisubirira aha yabaga ariko yahindutse. Yohana 3 :1-21
Umunsi umwe abafarisayo batuma abasirikare ngo bajye gufata Yesu ariko ntibabikora, maze bagarutse babaza impamvu batamuzanye, bababwira ko nta muntu numwe uhwanye nawe, maze abafarisayo mu bwirasi bwabo baherako bavuga aya magambo bati ‘mbese namwe mwayobejwe ?hari umuntu numwe wo mu bakuru cyangwa mu bafarisayo wamwizeye ? ariko abo bantu batazi amategeko baravumwe. Nikodemu wa wundi wigeze gusanga Yesu kera kandi wari umwe muri bo,arababaza ati »mbese amategeko yacu acira umuntu urubanza,batabanje kumwumva no kumenya ibyo yakoze ?
baramusubiza bati »mbega nawe waturutse i Galiraya? irebere mu byanditswe,urasanga ko nta muhanuzi uturuka i Galilaya.
barataha umuntu wese ajya iwe. Yohana 7 :47-53
Abafarisayo ntibatekerezaga ko hari numwe wo muri bo wakizera Yesu, ntibari bazi ibanga ryuko Yesu afite abe mu nzego zose, aho abitwa ababwirizabutumwa bakomeye badashobora kugera.
Ninde wari kwinjira mu nama y’abafarisayo ngo ababwirize ubutumwa keretse umwe muri bo? ni Petero se ? ni Yohana se? oya bo bari mu mwanya wabo aho Imana yabashyize nibyo yabahaye na Nikodemu yagombaga gukora mu mwanya we akoresheje ibyo Imana yamuhaye.
Yakoresheje imvugo y’amategeko kuko yari ari kumwe n’abanyamategeko kandi bariganye batayamurusha, ayakoresha kugirango abemeze ko bashaka gukora ibitaribyo. Bahise bataha buri wese ajya iwe, nta mwanzuro bafashe kubera ko umwe muribo batari biteze basanze nawe yarizeye, kandi adatinya gukoresha ukuri kujyanye n’amategeko yize ngo aburizemo ikibi. Imana yamushyize muri uwo mwanya hari umugambi kuri we aho ari. Nawe aho uri hari impamvu kandi ntawundi Imana itegereje ko azaza kuhabwiriza, ndetse no kurwanya imirimo mibi yose ihaboneka keretse wowe.
Aho uhari hari impamvu, bwiriza ibya Yesu, rwanya ikibi, ntutinye. Nikodemu yaje kureba Yesu ari nijoro ariko yamuhamije ari ku manywa, byashoboraga kumuviramo ingaruka ariko na none ntiyashoboraga guceceka.
Aho uri uhari hari impamvu
Aho ngaho ukora, abo ngabo mubana, uwo mwanya urimo, ubwo butware ufite, icyo cyubahiro cyawe, ibyo byose bifataniriza hamwe kukwereka aho Imana igukeneyemo umumaro.
Twashyizwe ahatandukanye,ariko twibuke ko imana izatubaza icyo twakoze ,ubuzima bwacu bwose bw’igihe gito bwari bukwiye kugaragaza Krisito.
Benshi bagera aho Imana yabashyize, bagatangira kwihisha ngo hatagira n’uwamenya ko ari abakrisito, maze si ugukora ibibi bagashayisha kugirango barebe ko indonke zakwiyongera, byose ni ubusa ni ukwiruka inyuma y’umuyaga, ntacyo twazanye mw’isi ntacyo tuzayikuramo. Benshi bararya bakanywa, bakinezeza, bakibagirwa umurimo watumye Imana ibohereza aho bari. Benshi baziko umurimo wo guhindura ari uwa ba bandi bahagarara imbere yacu mu materaniro oyaaaaaaa.
Hari aho ukwiye kuremesha amateraniro babandi bakomeye k’urusengero rwawe badashobora kugera, simvuga wenda ibiterane ahubwo ndavuga aho ukwiriye kwerekanira ubwiza bw’Imana, mu ngeso zawe, nguwo umwanya wawe, ngaho aho ingororano zawe zihishe. ngaho aho Imana igutegereje gupimira ko uri uwo gutumwa koko, ba umwizerwa aho ngaho Imana nayo izakugirira neza, ntibizakubuza no kubona inyungu zijyanye naho uri kuko ibyawe Imana izabyivangamo nuyiha umwanya wa mbere, maze ikore ibirenze nibyo utekereza. (Abefeso 3 :20) Amen
by Pastor KAZURA. B. Jules


text:
Iki gitaramo cya Cécile Kayirebwa cyiswe ‘Igitaramo’ giteganyijwe kuzaba ku Cyumweru tariki ya 20 Ugushyingo 2016 ubwo azaba yizihiza imyaka 70 amaze abonye izuba.
Kayirebwa yavuze ko iki gitaramo ateganya gukorera muri Serena Hotel Kigali kizaba ari umwihariko udasanzwe no kugaruka ku murage yasigiwe n’umubyeyi we afata nk’umutoza mukuru mu gutarama Kinyarwanda.
Yagize ati “Ndasuhuza abakunzi banjye, abakunzi b’umuziki, abakunzi b’Ikinyarwanda, abakunzi b’umuco nyarwanda. Ndasuhuza inshuti zanjye n’abavandimwe mbatumira kugira ngo muzaze dutaramane ku itariki 20 Ugushyingo muri Serena.”
Yashimangiye ko abazaza muri iki gitaramo bazaryoherwa mu buryo bwihariye kuko uburyo yateguye uyu mugoroba wo gutarama utandukanye n’uburyo bwari bumenyerewe. Abakunzi b’ibihangano bye azabaha umwanya buri wese asabe indirimbo yifuza, habe ibiganiro n’ubundi buryo bwo gusabana Kinyarwanda mu bwisanzure.
Yagize ati “Ikindi ni uko kizaba ari igitaramo kitari cya kindi cyo kuzamuka harya hejuru, giteranye rwose nk’iki gitaramo cya Kinyarwanda, ubwo ndakurikiza ibyo umubyeyi wanjye yakoze kuva navuka kuko twajyaga dukora ibyo bita ‘Mutagatifu Cecilia wari umutware w’abaririmbyi ku Isi yose.”
Kayirebwa yijeje abazaza kwifatanya na we ko muri iki gitaramo hazabamo umwanya wo kuririmba, kuganira no kwibukiranya ibyo hambere, guhanahana ubumenyi bushingiye ku muco, kwidagadura n’ibindi bikorwa bigamije guteza imbere umuco nyarwanda.
Ati “Noneho bikaba binavuga imyaka 70 maze y’amavuko […] tukicara tukaririmba, tugatarama, tugasabana indirimbo, tugakumbuza izindi. Ndabizeye mwese, tuzahure dutarame burinde bucya.”
Iki gitaramo kizaba kirimo inshuti, abavandimwe, abayobozi bakuru, abahanzi bakuze n’abakizamuka ndetse n’abakunzi b’umuziki nyarwanda muri rusange. Mu bahanzi batumiwe harimo Masamba, Ben Ngabo Kipeti, Muyango ndetse n’abahanzi bakibyiruka nka Jules Sentore, Mani Martin, Deo Munyakazi n’abandi.
Igitaramo kizabera kuri Serena Hotel ku Cyumweru tariki ya 20 Ugushyingo 2016, kwinjira bizaba ari ukwishyura amafaranga ibihumbi birindwi [7,000frw]. Ubu amatike yatangiye gucuruzwa kuri Champion Hotel i Remera, NeoCafe/ImpactHub mu Kiyovu, Shokola ku Kimihurura, Serena Hotel ndetse no kuri Inzora Rooftop Cafe mu Kiyovu.


text:
Path
- Weekend
- Culture & Art
amahugurwa
-
Umuryango wa Gikristo Christ’s Ambassadors wahurije hamwe abashumba 500 baturutse mu bihugu 6 bigishwa ubumwe
Kuva kuri uyu wa 2 taliki 11/10 umuryango wa gikristo Christ’s Ambassadors wahurije hamwe abashumba b’amatorero n’imiryango ya gikristo ikorera mu Rwanda,...
-
Bamwe mu bakora itangazamakuru rya gikristo kuri murandasi barasaba MHC amahugurwa y’umwihariko
Abakora itangazamakuru rya gikristo bifashishije murandasi (interineti) barasaba Inama nkuru y’itangazamakuru (Media High Council-MHC) guhabwa amahugurwa...
-
Itorero rya ADEPR ryakiriye inama y’ibihugu 16 ivuga ku ruhare rw’itangazamakuru mu ivugabutumwa
Itorero rya Pantekoti ryo mu Rwanda ADEPR ryakiriye inama y’ibihugu 16 ivuga ku ruhare rw’itangazamakuru mu kwamamaza ubutumwa bwiza bwa Yesu Kristo. iyi...
-
Wapfa utarongoye aho gupfana agahinda utewe n’uwo washatse – Apotre Masasu
*Ngo nta ushaka bwa kabiri ngo agubwe neza *Gushaka si umuhango ni igihango gikomeye cyane *Ushaka kubaka inzu yamusengera kabiri, ariko ushaka gushinga...
-
Urubyiruko rugize abakunzi b’Agakiza.org rwasobanuriwe ibintu 5 bizatuma bubaka ingo nziza
Urubyiruko rugize umuryango mugari w’abakunzi b’Agakiza.org basobanuriwe ibintu bitanu bizabafasha kubaka ingo nziza. Ibi bakaba barabisobanuriwe mu rugaga...
-
Umuryango Mercy Ministries Internation wateguye amahugurwa ku Itorero ry’Akarere mu Kuzana Impinduka muri Kominote
Local church and Community Transformation Training Amahugurwa ku Itorero ry’Akarere mu Kuzana Impinduka muri Kominote Amataliki - Igice cya mbere...
-
“COUPLES MEETING,” IGIKORWA GIKANGURIRA ABASHAKANYE KWIRINDA UBUTANE KIZABA KURI UYU WA 23/02/2014
Kuri iki Cyumweru taliki 23 Gashyantare 2014 kuri Hotel Umubano kuva saa munani z’amanywa (2:30PM-6PM) hazabera igikorwa cyiswe ‘Couples’ meeting’ kigamije...
-
Global community Ejo Heza irategura igikorwa cyo kwigisha gusoma no kwandika hifashishijwe telefoni ngendanwa
Itorero ADEPR mu Rwanda rifite imishinga itandukanye ifasha abanyetorero ndetse n’abanyarawanda muri Rusange muburyo bwo kwiteza imbere. Akaba ari muri urwo...
-
Igiterane cy’abubatse ingo mu itorero ry’ ADEPR Kicukiro
Kuri uyu wa Gatandatu taliki ya 22/09/2012 mu Itorero ry’ ADEPR Kicukiro habereye igiterane cy’ abubatse ingo cyahuje amatorero ya Rwampara, Gikondo na...


text:
Muchoma w’imyaka 27 y’amavuko, yavutse ku itariki ya 28 Ugushyingo 1988. Iwabo ni mu Karere ka Rubavu ahitwa i Rwerere, avuga ko ubuzima yabayemo kuva akivuka "ari nk’inzira y’umusaraba wamugoye cyane".
Ati “Nabayeho ubuzima bubi cyane, iwacu turi abana barindwi, mfite mama gusa kuko Data yadutaye nkiri muto. Byagoye mama cyane kuturera, ni nacyo cyatumye mba mayibobo.”
Ati “Narwaye amavunja mu ntoki no mu birenge nkajya nanirwa kugenda, mba umukozi mu rugo nta mafaranga mpembwa ahubwo ari ukugirango mbone uko nabaho. Ni mama wantanze kugira ngo inzara ntizatwicire mu nzu twese, kuba umukozi birandambira mpitamo kujya ku muhanda.”
Ibibazo yita ‘isomo ry’ubuzima’ yanyuzemo mu buto bwe yabikozemo indirimbo yahuriyemo na Mico The Best “Kugira ngo byigishe abandi bashobora kuba baragize ukwiheba gukomeye no gucika intege”.
Ati “Nk’umuhanzi nahisemo ko ubwo buhamya nabukoramo indirimbo mfatanyije na Mico The Best kugirango ubwo butumwa burimo bugere ku bandi. Indirimbo yararangiye ariko ubu turi muri gahunda yo guhitamo neza itariki twayisohorera.”
Yavuze agahinda abinyujije mu nganzo
Uyu muhanzi avuga ko yatangiye umuziki mu mwaka wa 2008, icyo gihe yari mayibobo muri Kenya. Yabaye mayibobo iwabo i Rubavu, abivamo by’igihe gito ajya gukora akazi ko mu rugo i Huye naho ntiyahamara kabiri asubira ku muhanda kubera uburyo yatotezwaga na nyirabuja.
Muchoma yaje kwerekeza muri Uganda aho yavuye ajya gukomereza ubuzima bwo kuba mayibobo muri Kenya. Kuva agica akenge kugeza agize amahirwe yo kujyanwa muri Amerika, ngo nta cyiza yabonaga uretse ibibabaza umubiri we gusa ngo yabyigoboye abikesha ‘kwihangana’.
Yavuze ko yaririmbye ibyo yanyuzemo nk’umuyoboro yifashishije kugira ngo ubuhamya bwe bwigishe n’abandi bashobora gucika intege mu buzima.
Yigishijwe n’imibabaro…
Ati “Ubuzima bugoye nanyuzemo ni bwo butuma niyita umugabo kuko bwanyigishije byinshi nko kudacika intege kuko nta n’impamvu yo kwiheba ukiriho. Iyo mbyutse ngatekereza imyaka icyenda ihise bituma ngira imbaraga mu byo nkora byose ngatinya ko nazongera kwisanga mu bihe byahise. Ni yo mpamvu ntazigera ndeka kuvuga ubuhamya bwanjye kuko nta n’isoni bijya bintera iyo mbivuga.”
Yongeraho ati “Ikindi mba nifuza ko na wa wundi nasize muri ubwo buzima bubi na we yihe icyizere cy’ejo hazaza. Yego nanjye ndacyafite urugendo rurerure kugirango mbe uwo nifuza kuba we ariko kandi nshimira Imana ku ntambwe imaze kungezaho.”
Muchoma amaze gukora indirimbo nyinshi mu majwi n’amashusho, mu gace atuyemo muri Austin,Texas ari mu bahanzi batumiwe kuzaririmba mu birori byo kwizihiza ubwigenge bwa Nigeria kuwa 1 Ukwakira 2016. Ni igitaramo cyatumiwemo Iyanya wigeze gukorana indirimbo na Urban Boyz.
Ati “Buriya hari cyizere bambonyemo, ni imwe mu ntambwe ikomeye nteye kuko guhurira na Iyanya mu gitaramo birakomeye kuri njyewe, hari ibyo nzamwigiraho.”
Muchoma aheruka gusohora indi ndirimbo yise ’Mtoto’


text:
kirazira ko umusore utarashaka apfumbata umugore utari uwe cg utwite inda itari iye kuko birazinga,umuti:umusore wapfumbase uwo mugore kabone niyo yaba atamusweye agomba kubimuganirizaho akakimusaba atarabyara.iyo yabyaye ariko akibyara yongera kukimusaba atwite kuko izingwa niho ryabereye.iyo yabyaye ariko atakibyara:agihabwa kigeretseho aya magambo"cyende nkiguhanye umutima umwe uzashake ubyare sinjye wakuzinze wazinzwe na sinamenye"akomeza asubiramo ayo magambo kugeza barangije.
Reba Video
Igitsina
IBINDI KU MIZIRO Y'IMBORO N'IGITUBA
Anonymous has left a new comment on your post "IMIZIRO Y'IMBORO N'IGITUBA":
kirazira ko umusore utarashaka apfumbata umugore utari uwe cg utwite inda itari iye kuko birazinga,umuti:umusore wapfumbase uwo mugore kabone niyo yaba atamusweye agomba kubimuganirizaho akakimusaba atarabyara.iyo yabyaye ariko akibyara yongera kukimusaba atwite kuko izingwa niho ryabereye.iyo yabyaye ariko atakibyara:agihabwa kigeretseho aya magambo"cyende nkiguhanye umutima umwe uzashake ubyare sinjye wakuzinze wazinzwe na sinamenye"akomeza asubiramo ayo magambo kugeza barangije.
kirazira ko umusore utarashaka apfumbata umugore utari uwe cg utwite inda itari iye kuko birazinga,umuti:umusore wapfumbase uwo mugore kabone niyo yaba atamusweye agomba kubimuganirizaho akakimusaba atarabyara.iyo yabyaye ariko akibyara yongera kukimusaba atwite kuko izingwa niho ryabereye.iyo yabyaye ariko atakibyara:agihabwa kigeretseho aya magambo"cyende nkiguhanye umutima umwe uzashake ubyare sinjye wakuzinze wazinzwe na sinamenye"akomeza asubiramo ayo magambo kugeza barangije.
at 7:58 AM
Subscribe to: Post Comments (Atom)


text:
Kwambara ibintu bijyanye ntibijya biva kuri mode, kuko nubwo hagenda haduka imwambaro itandukanye iyo umuntu yajyanishije usanga biba bisa neza kandi bigaragara ko asobanukiwe.
Ushobora kujyanisha inkweto n’amaherena ndetse ugashyiraho na sac a main n’ibikomo byose bijyanye bitewe nuko ubyifuza.
Mu gihe ariko wahisemo kujyanisha bimwe mu byongerwa ku myambaro( accessories) biba byiza kurushaho iyo wambaye amwe mu mabara ari izo accessories ariko ugatoranyamo ibara rimwe kugirrango bitaba amabara menshi bikaba akavuyo.
Inkweto n’ibyo kuzijyanisha
Kwambara ibintu bijyanye ntibijya biva kuri mode, kuko nubwo hagenda haduka imwambaro itandukanye iyo umuntu yajyanishije usanga biba bisa neza kandi bigaragara ko asobanukiwe.


text:
Mu myenda igizwe n’amakote y’imikara abakozi b’akarere bari bambaye, mu gihe n’ahagomba kubera inama igenzura imihigo hari hatatse nkahabera ubukwe.
Ubuyobozi bw’akarere bwakiriye abagenzura imihigo bwagaragaje ko bwishimiye kubakira ubwo batangiraga igikorwa cy’igenzura, kuri uyu wa mbere tariki 25 Nyakanga 2016.
Umuyobozi w’akarere Sinamenye Jeremie, yavuze ko biteguye gushyira mu bikorwa ibyo abagenzura imihigo bashaka. Yongeraho ko n’abaturage bateguwe kugaragaza imihigo hatabaye kubeshya.
Umukozi w’itsinda rigenzura imihigo Paul Kayira, ayatangaje ko bafite iminsi ibiri bagenzura imihigo 53 y’Akarere ka Rubavu.
Avuga ko mu kugenzura bazaganira n’abakozi bayishyira mu bikorwa, abaturage bagenerwa ibikorwa ariko asaba abo bazahura nabo kutabagira abagenzacyaha.
Yagize ati “Ntimudufate nk’abagenzacyaha, abashinjacyaha n’abandi bashaka ibitagenda neza, turi abajyanama n’abafatanyabikorwa turifuza ko dukorana neza muguhana amakuru.”
Kayira avuga ko Akarere ka Rubavu gatuwe n’abaturage ibihumbi 430 itsinda ritazabasura bose, ahubwo ngo bazahitamo 40 basura naho ibikorwa byakozwe ngo bazasura 25 harimo bitanu by’umwaka washize.
Akarere ka Rubavu kari kahise imihigo 53 harimo 29 y’ubukungu. Muri yo hari itarashoboye kugerwaho nko kubaka umuyoboro w’amazi wa Mavubiro-Nkomane no gukuraho amabati ya Fibro-Ciment.
Undi muhigo utaragezweho ni uwo gukusanya ubwisungane mu kwivuza, aho akarere kabonye umwanya wa nyuma mu gihugu n’ijanisha rya 70%.
Akarere ka Rubavu kari kahize kandi gukwirakwiza internet ku biro by’imirenge no kongera umubare w’abakoresha Gaz mu guteka hamwe na rondereza.
Nubwo ubuyobozi buvuga ko bwashoboye gukemura imibazo by’abaturage nk’uko bwari bwabiteganyijwe, imirongo y’abaturage bafite ibibazo iracyaboneka ku karere.
Ubuyobozi bw’akarere bugaragaza ko myinshi mu mihigo yagezweho nko gusubiza abana mu mashuri no kubaka ibigo nderabuzima byari bitegnyijwe ariko inzibutso za Nyundo na Komini Rouge ntiziruzura.


text:
Mu gihe Alarm Ministries bitegura gukora igitaramo mu cyumweru gitaha, batangaje ishingiro ry’ubutumwa bwabo banavuga ko impamvu kuramya no guhimbaza ari yo ntego bashyize imbere ndetse ko ari ari na byo Imana ibasaba.
Mu kiganiro n’ushinzwe ishamyi ry’abaririmbyi, Runyambo Adrien, yagaragaje impamvu kuramya no guhimbaza aribyo bashyize imbere cyane. Yagize ati: “ntakindi kintu kidasanzwe Imana idushakaho uretse kuyigarurira icyubahiro cyayo. Imana yacu rero idusaba kuyiramya no gukuyihimbaza. Niyo mpamvu rero twe, nka ‘Alarm Ministries’, twahisemo kuyiramya kuko ariyo yonyine ibikwiriye…., niyo ikora Ibitangaza yonyine. Kuyiramya rero tugomba kubigira intego y’ubuzima bwacu.”
Alarm ministrires, ni umuryango wa gikristo ukorera mu Rwanda ndetse ukaba ufite icyicaro I Remera ku itorero rya Nazaren. Uyu muryango ukaba ufite inshingano ziva ku muhamagaro zo gufasha ikiremwa muntu kwiyubaka no kwigira, ikoresheje ivugabutumwa mu ijambo, indirimbo, n’ibindi. Ishingiro ry’uyu muhamagaro wabo rikaba riri muri ‘Timoteyo 3:16-17’. Hagira hati: “Ibyanditswe byera byose byahumetswe n’Imana kandi bigira umumaro wo kwigisha umuntu, no kumwemeza ibyaha bye no kumutunganya, no kumuhanira gukiranuka. Kugira ngo umuntu w’Imana abe ashyitse, afite ibimukwiriye byose ngo akore imirimo myiza yose.”
Iyi minisiteri y’ivugabutumwa yakomotse muri Rehoboth choir. Bamwe mu bayigize bakaba bari abaririmbyi mu itorero ‘Evangelical Restoration Church’ Kimisagara. Ku itariki ya 1/8/1999 nibwo yabayeho k’umugaragaro nka ministere. Ubu ndetse ikaba ihuriwemo n’abantu batandukanye baturuka mu matorero ayuranye.
Bimwe mu bikorwa bya vuba bafite ni igitaramo bise “Together in Worship with Alarm Ministries”.Kikazaba ku ya 8/03/2015 saa cyanda z’amanywa (15h), ku itorero rya ‘Four Square Gospel Church’ riherereye Kimironko.


text:
Yesu arabasubiza ati “Mwirinde hatagira umuntu ubayobya, kuko benshi bazaza biyita izina ryanjye bati ‘Ni jye Kristo’, bazayobya benshi.”Matayo 24:4
Mu bihe bishize ku isi hose havuzwe inkuru y’umushumba w’Itorero ryitwa End Times Disciples Ministries, bwana Penuel Mnguni mu gihe yahatiraga abayoboke b’iryo torero kurya inzoka ari nzima ndetse anabategeka kuyinywesha peteroli.
Iki gikorwa kitavuzweho rumwe n’abantu batandukanye, cyabereye muri Afrika y’Epfo, aho n’ubundi iryo torero rya penuel Mnguni rikorera.
Pasitori Penuel Mnguni uyobora itorero End Times Disciples Ministries, waje guhabwa akazina ka Pasiteri w’inzoka yitiriwe kubera icyo gikorwa yakoze, ubu yaba ari gushakishwa na komisiyo ishinzwe umuco, ururimi n’uburenganzira bw’imyemerere muri cyo gihugu.
Iyi komisiyo igendeye ku mashusho yatambutse igihe bwana Mnguni yakoraga icyo gikorwa ari kumwe na Daniel Monsuoe uyobora itorero Rabboni Centre Ministries, iyo komisiyo yahise ifata icyo gikorwa cy’abo bagabo nkokubangamira ukwizera kwa rubanda.
Pasitori w’Itorero End Times Disciples Ministries, Penuel Mnguni atamika inzoka umuyoboke w’iryo torero
Iyi komisiyo yahise itangiza iperereza kuri uy’umuyobozi wa End Times Disciples Ministries, baranamuhamagaza ngo yitabe agezweho ibyo akurikiranyweho ariko kugeza n’ubu ntawuzi irengero rye kuko ngo bigoye kumubona bitewe nuko nta hantu nyaho agira abarizwa.
Nkuko tubikesha Christian Today, Thoko Mkhwanazi-Xaluva umuyobozi w’iyo komisiyo, yavuze ko bagerageje gusaba abantu baturiye kariya gace Penuel Mnguni yakoreyemo kiriya gikorwa ko bafasha iyo komisiyo kumenya aho ari. Uyu muyobozi kandi yavuze ko byatinda cyangwa bigatebuka uyu mugabo agomba gufatwa akisobanura kubyo aregwa.
Nubwo iyo komisiyo ikomeje gushakisha ku buryo bukomeye uwo mugabo, muri Afrika y’Epfo hari abantu babarirwa mu majana batayishyigikiye ahubwo basaba ko iyo komisiyo yabarekera umushumba wabo.
Pasitori Mnguni, bijya gutangira yari yashyize ifoto ku rubuga rwa interineti rw’itorero rye, ifoto yerekanaga ukuntu atamika abantu inzoka, handitseho ngo” abafite kwizera gucye barya imboga gusa ariko abafite ukwizera gukomeye barya ibintu byose.”
Pasitori Mnguni Penuel na mugenzi we Daniel Monsuoe, mu kwezi kwa munani habaye imyigaragambyo yabantu benshi bari batishimiye imikorere yabo bashumba maze birangira insengero zabo bazishenye ndetse barafatwa ariko baza kurekurwa rubanda bizeye ko bahindutse batungurwa no kubona barakomeje ibikorwa nk’ibyo bitavugwaho rumwe n’umubare munini w’abantu b’ingeri zitandukanye.


text:
Amwe muri aya mazu arafunze kuko nta barimu bayabamo
Kuri bimwe mu bigo by’amashuri byo muri buri murenge mu karere ka Gicumbi, uhasanga amazu yagenewe gucumbikira abarimu. Gusa muri aya mazu hari ayakoreshwa n’andi adakoreshwa bitewe n’uko yubatswe ariko akabura abayabamo bitewe n’uko abarimu bakayabayemo bose baturiye ibigo.
Hirya no hino ku bigo bimwe na bimwe byo mu karere ka Gicumbi hari amazu yubakiwe gucumbikira abarimu, ayo mazu acumbitswemo n’abarimu mu gihe hari n’andi atarigeze yinjiramo abarimu ngo bayacumbikemo.
Bamwe mu barimu bo ku rwunge rw’amashuri rwa APAKE Byumba Inyange, batashatse ko amazina yabo atangazwa, babwiye Makuruki.rw ko impamvu batitabiriye kuyajyamo ari uko batuye hafi, kandi ko gucumbika no kudacumbika muri aya macumbi ari uburenganzira bw’umuntu.
Umwe muri bo yagize ati:”Kujya gucumbika muri iriya nzu nta bwo bindimo, impamvu ntajyamo njyewe sinkodesha kuko ntaha mu rugo,cyakora mbaye ntaha kure najyamo. ”
Undi nawe ati:”Inzu yaruzuye ni umuhigo w’akarere, ninjye musiribateri wakayibayemo none mfite iwanjye, abarimu biteje imbere kuburyo kuba ku kigo ntacyo byabamarira, keretse turamutse dufite animatrice na internat igenga abanyeshuri, abigisha ku Nyange hano dutuye hafi y’ikigo”.
Makuruki.rw iganira n’umuyobozi w’ishami ry’uburezi mu karere ka Gicumbi, Bizimana Jean Claude, yatangaje ko koko hari amacumbi yubakiwe abarimu ariko bakaba kuri ubu batayabamo bitewe n’uko abarimu bose bigisha ku bigo batuye hafi y’ibigo bigishaho bakaba badashobora kuyabamo kandi iwabo ari hafi.
Yavuze ko bajya kubaka aya mashuri bateganyaga ko kuri ibyo bigo hashobora kuzajya higishwaho n’abarimu baturuka kure, ariko ngo hari aho batunguwe babonye abarimu baho bose batuye hafi y’ishuri bikaba ngombwa ko iyo nzu ifungwa ntikoreshwe.
Bizimana avuga ko aya mazu azakomeza gufungwa kugeza igihe azabona abarimu bazajya bayabamo.
Gusa ibi bifatwa na bamwe nk’igihombo kuri Leta bitewe n’uko aya mazu yatwaye amafaranga menshi yubakwa, ariko akaba ari aho apfa ubusa nta cyo akoreshwa.
Bizimana ariko avuga ko n’ubwo ngo hari aho abarimu bataba muri aya mazu bitewe n’uko baba hafi y’akazi, ngo akarere nanone gafite imbogamizi y’amikoro atuma hari ibikibura ngo ayo mazu yuzure neza kuburyo yabasha gukoreshwa n’abarimu.
Kugeza ubu imirenge 18 kuri 21 igize akarere ka Gicumbi ni yo ifite amacumbi abarimu bacumbikamo, mu gihe imirenge itatu yo ifite amacumbi ataracumbikwamo n’abarezi.
Kubaka amacumbi y’abarimu muri aka karere byatangiye hagati y’umwaka wa 2012 na 2013, hubakwa inzu imwe ku kigo kimwe cyatoranijwe muri buri murenge. Amacumbi yagenewe abarimu atari yacumbikwamo aboneka mu mirenge ya Byumba, Kageyo na Mutete.
NDARISABAMUNGU Paul Clement
MAKURUKI.RW


text:
Rwanda | Nyamasheke: Karambi Vision Sacco ikomeje gutera imbere.
Koperative Umurenge sacco y’umurenge wa Karambi (Karambi Vision Sacco) mu karere ka Nyamasheke ikomeje gutera imbere no guteza imbere abakiriya bayo ibaha inguzanyo ndetse inabafasha kwizigamira, dore ko nta kindi kigo cy’imari cyari kibegereye mbere y’uko imirenge sacco itangizwa. Ubwo twasuraga KVS, umuyobozi wayo Bumbari Machiavel yadutangarije ko ubu mu bantu basaga ibihumbi 13 bujuje ibyangombwa byo gukorana n’ibigo by’imari, imaze... Read More


text:
RWANDA : KWIBOHOZA NO KWIBOHORA/ MENYA AMATEKA
Mu Rwanda habaye intambara enye hagati y'Abanyarwanda zo gufata ubutegetsi zimaze kumena amaraso. Izi ntabara ndashaka kugira icyo nzivugaho.
-Iya mbere ni iyo ku Rucunshu.
-Iya kabiri ni intambara ya revolusiyo ya Rubanda yo muri 1959-1961.
-Iya gatatu n'intamabara hagati y’Abahutu yo muri 1972-1974.
-Iya kane ni iyo twabeshywe ko ari intambara ya demokarasi no gucyura impunzi, ikaza kwitwa intambara yo kwibohoza, kandi ari iyo kuduhindura INGARUZWAMUHETO.
Muri izi ntambara uko ari 4, eshatu zashojwe n'abatutsi. Imwe muri izo ntambara niyo yashojwe n'abahutu bapfa imibereho y’abatutsi, ariko mu byukuri abo bahutu barabeshyaga, ahubwo barwaniraga ubutegetsi. Intambara eshatu zashojwe n’abatutsi; ebyiri muri zo zashojwe nabo mu bwoko bw'Abega bo mu NZU yo kwa Rwakagara yitwa Abakagara, Perezida Kagame akomokamo.
Uyu munsi ndatangirira ku ntambara yo ku Rucunshu. Intambara zamenyakanye cyane ni iza RWABUGIRI, uretse kuba Rwabugiri yarishe nyina akica n’umwe mu bagore be, intambara yazikoze hanze y’u Rwanda yagura igihugu. Intambara ya mbere izwi neza yabaye mu gihugu, n’ubwo abato batayizi, ni intabara yo ku RUCUNSHU, hafi y'i GITARAMA. Aha niho Umwami Mibambwe IV Rutarindwa yaratuye, ari naho yaguye mu mwaka w’1896 yishwe. Ise wa Rutarindwa ariwe Kigeli IV Rwabugiri amaze gutanga (gupfa) yasimbuwe n’umuhungu we Rutarindwa, hari mu mwaka w’1895 wenda gushira.
Rutarindwa yarimitswe ariko yimikwa atagira nyina w’umukonokazi, ariwe wagombaga kumubera UMUGABEKAZI (reine mère). Rwabugiri amaze gukomereka agatsindwa n’Abanyabungo, ataravamo umwuka yasize avuze ko umugore we, KANJONGERA, ari we uzaba umugabekazi wa Rutarindwa. Ubwo musaza we KABARE yahise yumva ko RUTARINDWA agomba kwicwa hakimikwa MUSINGA umuhungu wa mushiki we KANJONGERA. Kubera ko MUSINGA yari akiri muto, KABARE yumvaga ko we na mushiki we bagomba kuyobora u Rwanda kugeza Musinga akuze. Ubwo banoza umugambi wo kwica Rutarindwa.
KABARE na mukuru we RUHINANKO bakoze iyo bwabaga, babanza gusebya Rutarindwa ko yibye ubwami, ko adashoboye no kuyobora, bityo bakoranya ingabo zo kumurwanya. RUTARINDWA n’abandi banyiginya b’ibikomangoma (princes) nabo bakoranya izabo ngabo, zimwe zituruka ku Kibuye. Ubwo mbere yuko ingabo za Rutarindwa zo zigera ku RUCUNSHU, iza KABARE na mukuruwe RUHINANKIKO zari zimaze kugota ingoro ye. Umwami Rutarindwa yabonye bamaze kumugota, aho kugira ngo afatwe yicwe urubozo we n’umuryango we, yahisemo kwiyica. Ubwo yatwitse ingoro ye, ahiramo, we n’umugore we, n’abana be, na mubyara we, n’abandi BANYIGINYA. Ubwo na ya ngoma y’imitsindo yitwa KARINGA ihiramo.
Rutarindwa amaze kwitaba Imana, Kabare yafashe Musinga ati : «dore Umwami ». Bamubajie bati biragenda bite se ko Karinga yahiye, ati: “Icya ngombwa ni Umwami, ingoma irabazwa”. Ubwo ingabo za KABARE zahinze mu bandi Banyiginya b’ibikongomangoma baricwa, abandi barahunga. Abenshi bahungiye muri Ankole (Uganda). Abanyiginya bamwe baje kugaruka mu Rwanda cyane Mutara III Rudahingwa maze kwima ingoma, mu gihe se Yuhi V Musinga (akaba na papa wa Kigeri V Ndahindurwa) yari amaze kunyagwa n’abazungu, agacirwa ishyanga, anyuze i Kamembe. Mwibukeko Musinga yaguye i Moba muri Kongo. Ntawe uzi aho yashyinguwe! Abanyarwanda iyo bavuga ku Rucunshu bagira bati: “Bijya gucika byabanje ku Rucunshu”. Nibyo koko byabanje ku Rucunshu.
KABARE ni umwega, akaba mwene RWAKAGARA. Akaba avukana n’abahungu 13, n’abakobwa 3 uwimena muribo akaba KAJONGERA. Mu bahungu harimo CYIGENZA papa wa KAMPAYANA, uyu Kampayana akaba papa wa RUTAGAMBWA ari we papa wa Perezida KAGAME ubu ukoresha amayeri yose ashoboka kugira ngo yigire umwami akoresheje INGARUZWAMUHETO n’abamotsi yakwije igihugu cyose.
Abasore n’inkumi z’iRwanda bati: “IBAZE NAWE”. Nti: “HANYUMASE!”. TUZIBOHORA.
Source : facebook Twagiramungu Faustin


text:
Guverineri w’Intara y’Uburengerazuba Munyantwari Alphonse avuga ko atemeranya n’abavuga ko ba gitifu b’Utugali n’Imirenge bamaze iminsi basezera ku mirimo ya bo baba begujwe.
Uyu muyobozi avuga ko umuntu wegura ku mirimo ye ari uwatowe na ho bo bakaba bahabwa akazi bakoze ikizamini.
Ni nyuma y’uko mu Karere ka Rubavu kuri uyu wa mbere haherutse kwegura abanyamabanga nshingwabikorwa b’Utugali 28 baje bakurikira abandi 4 b’Imirenge yo mu Karere ka Rubavu beguye mu mpera za 2016.
Ni inkubiri imaze iminsi mu Ntara y’Uburengerazuba aho byahereye mu banyamabanga nshingwabikorwa b’imirenge bagakurikirwa n’ab’utugali bose bakaba basezerera rimwe, ikintu bamwe mu baturage bavuga ko bataba basezeye ku bushake bwabo nkuko byemezwa n’abayobozi b’Uturere ahubwo ngo baba bategetswe gusezera.
Gusa Guverineri w’Itara y’uburengerazuba Munyanntwari we avuga ko bataba begujwe cyangwa ngo beguzwe kuko bataba baragiye ku buyobozi baratowe ahubwo baba barakoze ibizamini.
“Ikibazo ngira ngo ni inyito abantu bakoresha, abegura ni abayobozi batowe, na ho bariya bo basezera ku mirimo, icyo kuvuga rero ngo begujwe urumva ntabwo ari cyo kuko umuntu arasezera, icyo kwibaza ni kumenya niba ari hari undi muntu uba wabigizemo uruhare cyangwa ari nyir’ubwite wabyishakiye….”
“ Icyo navuga ni uko abakozi turabigisha, abakozi bahabwa amahugurwa, n’abo bose nk’uko mubizi nta cyiciro kitarava mu itorero, ubuyobozi rero bukora uko bushoboye kugira ngo abakozi bagere ku rwego rw’indangagaciro n’ubumenyi butuma bakora akazi bagatunganyiriza abaturage”.
Guverineri avuga ko no mu bindi babwira abayobozi ari uko igihe inshingano zibananiye bagomba kuba inyangamugayo akazi bakagahagarika.
Yakomeje agira ati “Niba yumva atabishoboye, akumva byananiranye na wo ni umuco mwiza ukavuga uti mvuye mu kazi, ibyo ngibyo rwose twebwe turabishyigikiye, ntabwo twavuga ngo umuntu yagiye mu kazi akagumemo kuko akazi atari umurimo umuntu atazavamo, ushobora kukavamo neza ubishatse ugiye mu kandi, ushobora kukavamo ugiye mu za bukuru ariko ushobora no kukavamo kubera ko utagashoboye”
Guverineri avuga ko abasezera mu Kazi ni bo ubwabo biyandikira…..
Umwe mu banyamabanga nshingwabikorwa b’Akagali uherutse gusezera ku mirimo ye utarashatse ko amazina ye tuyatangaza, yabwiye Izuba Rirashe ko bahabwa amabahasha ariho amazina ya bo bagasinya ko basezeye.
Uyu mukozi uherutse kuvuga ko bamuhaye ibaruwa yanditse ngo asinye yagize ati “ Twe icyabaye, twabonye amabaruwa yanditse ariho n’amazina yacu, baratubwira ngo dusinye, ibyo kuvuga ko tweguye ku mpamvu zacu rwose sibyo, cyakora ikibaho ni uko hari ubwo baba barakwihanangirije wenda warakoze nk’ikossa, ariko amabaruwa rwose bayaduha yanditse, twe tugasinya gusa”.
Guverineri we avuga ko ari abasezera ubwabo biyandikira amabaruwa, ngo ni nyuma y’uko baba barihanangirijwe kenshi nyuma bakifatira icyemezo cyo gusezera.
Yungamo ati “Igihe cyose yahawe amahugurwa, akigishwa ariko bikanga hakazamo amakosa no guhana bizamo, na we icyo yakagombye kuba akora, igihe abonye atubahirije indangagaciro zakagombye kuba zimuranga, agomba gusezera rwose ibyo turabishima”.
Ku kibazo cy’uko hari bamwe muri aba bayobozi basezera baranyereje amafaranga arimo nka VUP na Girinka, Guverineri avuga ko ari wo mwanya mwiza wo kubakurikirana bakishyura ibyo bangije batari mu kazi.
Uyu muyobozi yemeza ko gukoresha umutungo w’abaturage nabi nka VUP ari kimwe mu bituma aba bayobozi b’inzego z’ibanze basezera ku mirimo ya bo.


text:
lun.
06
déc.
2010
ISOMO RYA MBERE
Isomo ryo mu gitabo cy’Umuhanuzi Izayi (Iz 40, 1-11)
1« Nimuhumurize umuryango wanjye, nimuwuhumurize – ni ko Imana ivuze – 2nimukomeze Yeruzalemu, muyimenyeshe ko ubucakara bwayo burangiye, igihano cyayo kikaba gihanaguwe; Uhoraho yayihannye yihanukiriye, kubera amakosa yayo. » 3Ijwi rirarangurura riti « Nimutegure mu butayu inzira y’Uhoraho, muringanirize Imana yacu umuhanda ahantu h’amayaga. 4Akabande kose gasibanganywe, umusozi wose n’akanunga kose bisizwe, n’imanga ihinduke ikibaya. 5Nuko ikuzo ry’Uhoraho rizigaragaze, ibinyamubiri byose bizaribonere icyarimwe, bimenye ko Uhoraho yavuze. » 6Ijwi riravuga riti «Ngaho vuga!» Nanjye ndabaza nti « Mvuge iki se? Ibinyamubiri byase ni ibyatsi, imikomerere yabyo ikaba nk’iy’ururabyo mu murirna: 7icyatsi kiruma, ururabyo rukarabirana, iyo umwuka w’Uhoraho ubinyuzeho. Ni byo koko, imbaga y’abantu ni icyatsi: 8icyatsi kiruma, ururabyo rukarabirana, ariko ijambo ry’Imana yacu rizahoraho iteka ! »
9Naho wowe zamuka ku musozi muremure, urangurure ijwi wowe uzaniye Siyoni inkuru nziza, ntutinye wowe ntumwa y’inkuru nziza igenewe Yeruzalemu! Rangurura ijwi ubwire imigi ya Yuda uti « Dore Imana yanyu ! » l0Ni byo koko, dore Nyagasani Imana! Araje n’imbaraga nyinshi, afite amaboko aje gutegeka; dore azanye n’iminyago, aba yatabaye bamubanje imbere. 11Ameze nk’umushumba uragiye ubushyo, akabwegeranya n’ukuboko kwe ; abana b’intama akabatwara mu gituza cye, intama z’imbyeyi akazemera mu rwuri rutoshye.
ZABURI (Zab 96 (95), l-2a, 3.l0ac, 11-12a, l2b.13ab)
Inyik/ Dore Nyagasani Imana, araje n’imbaraga nyinshi!
Nimuririmbire Uhoraho indirimbo nshya,
isi yose niririmbire Uhoraho!
Nimuririmbire Uhoraho, musingize izina rye.
Nimwamamaze ikuzo rye mu mahanga,
n’ibyiza bye mu miryango yose!
Nimuvuge mu mahanga muti « Uhoraho ni Umwami! »
Imiryango yose ayicira urubanza rutabera.
Ijuru niryishime kandi isi nihimbarwe!
Inyanja niyorome n’ibiyirimo byose!
Imisozi nisabagire kimwe n’ibiyisesuyeho byose.
Ibiti byose by’ishyamba bivugirize impundu icyarimwe,
mu maso y’Uhoraho kuko aje,
kuko aje gutegeka isi.
IBANGONDIRIMBO RIBANZIRIZA IVANJILI
Alleluya Alleluya.
Umunsi wa Nyagasani uregereje, nguriya aje kudukiza.
Alleluya.
IVANJILI
+ Amagambo yo mu Ivanjili ntagatifu uko yanditswe na Matayo (Mt18,12-14)
Muri icyo gihe, Yezu abwira abigishwa be ati 12« Mwe murabibona mute? Niba umuntu afite intama ijana, iyo imwe muri zo izimiye ntasiga za zindi mirongo urwenda n’icyenda ku musozi, akajya gushaka iyazimiye ? 13Kandi iyo ahiriwe akayibona, ndababwira ukuri: imutera ibyishimo biruta ibyo aterwa na za zindi mirongo urwenda n’icyenda zitazimiye. 14Ni na ko So wo mu ijuru adashaka ko hari umwe muri abo bato uzimira.»


text:
Ushobora gutsinda urugamba rwo mu bitekerezo!
Ibitekerezo bigira imbaraga, dukurikije umwanditsi w’igitabo cy’imigani, ibitekerezo bigira ubushobozi burema Imigani 23:7.
By’ukuri, ntiwagira ubuzima bwiza buri (positif) cyangwa bushimishije ngo hanyuma ugire ibitekerezo bipfuye (bibi).
Nabayeho imyaka myishi mbabaye kubera ko kuva umunota wambere wa buri gitondo byutse, naherega ko ntangira gutekereza nabi, ibintu bibabaje, ibintu bitsikamira. Ariko ubu ndakubwiza ukuri ko nezerewe byuzuye kuva aho Umwuka Wera yamfashije kugira ibitekerezo nkibya Kristo,muri jye.
Ahari aho umaze imyaka myishi utekereza nabi, bishingiye ku bitaragenze neza, cyangwa se ku bya kera byakubabaje byatambutse, ariko ndagira ngo nkubwira ko byahinduka!.
Imbaraga Zikomeye.
Iyo uriho urwana n’imitekerereze ipfuye, niby’ingenzi kumenya iri ihame ko ubuzima bwawe budahinduka utarahindura uburyo utekereza.
Guhinduka ukagira imitekerereze nki by’Imana ni ngenzi cyane.
Bibiliya itubwira ko Imana idukunda, ariko se, wari warwana no ku byizera? Namenye ko iyo tudafashe umwanya ngo dutekereze kw’Ijambo ry’Imana, ntidushobora kumenya urukundo Idukunda!
Urukundo rw’Imana rugomba kuba imbaraga zikomeye mu buzima bwacu, arizo zidushoboza kunyura no mubigeragezo bikomeye tukagera ku butsinzi.
Tekereza Ku Byo Uriho Utekereza
Bibiliya iduha amabwiriza arambuye ku bintu tugomba gutekereza ho. Abafilipi 4:8 hatubwira ko tugomba gutekereza ibintu bituzamura tukareka gutekereza ibintu bitumanura.
Niba uri umwizera, hari igihe waba ugendera ku cyanditswe cya buri munsi, nibyiza, ariko ugomba gusuzuma ko utaba ubivanga no gutekereza ibindi bibi (negatif) cyangwa ukaba ubivanga n’ibindi byose bikuje mu bitekerezo.
Keshi mu buzima bwanjye , najyaga ntekereza buri kintu cyose cyanzaga mu mutwe ( mu bwonko). Kandi byishi mu byazaga mu mutwe wange (mu bitekerezo), byabaga ari ibinyoma bya satani cyangwa arubusa gusa (amafuti). Satani yayoboraga ubuzima bwanjye kubera ko ya yoboraga ibitekerezo byanjye.
Mariko 4:24 Uko tumara umwanya munini dutekereza kw’Ijambo ry’Imana, ni ko tuzarushaho kugwiza imbaraga no kugira ubushobozi bwo kurigenderamo. Kandi uko turushaho gusoma no gutega amatwi Ijambo ry’Imana, ni ko tuzarushaho kugirana naryo ubusabane no kurisobanukirwa kurusha.
Mu mubiri tuba abanyantege nke, tugahora twifuza kwakira ibituruka ku Mana nta ruhare twabigizemo nyamara siko bigomba kugenda. Icyo uzunguka mw’Ijambo ry’Imana, kizaba kingana ni mbaraga washize mu kurimenya.
Ndagutera umwete wo gufata icyemezo cyo kugira umwanya ugatekereza kw’Ijambo ry’Imana buri munsi kuko ni bwo uzarushaho kuryakira muri wowe, ibyo bizatuma ugira ubwenge (ubumenyi) buturuka ku Uwiteka .
Joyce Meyer


text:
Ibyo twakora kugira ngo turinde umuriro wa Pentekote utazima|Ev. Adda Darlene
Yesu ajya gusubira mu ijuru yasezeranije kutadusiga nk’imfubyi ahubwo ko azohereza umufasha, uzagumana natwe. Uyu mwuka wera turamukeneye kuko dufite intambara ikomeye mu isi turwana. Mu by’ukuri dukeneye umuriro w’Umwuka wera kandi tukawurinda kugira ngo utazima. Hari rero ibintu twakora kugira ngo tubashe kuwurinda.
1. Kwambara umwambaro wera
Bidushushanyiriza kubaho ubuzima bwera tutaba mu byaha tugahora twejejwe.
2. Kuguma ku gicaniro
Umutambyi iyo yageraga ku gicaniro yagumaga aho ibyo akeneye bakabimusangisha aho, kuri twe bisobanura ko dukwiye guhora hafi y’Imana tutava mu byayo.
3. Guhora twenyegeza umuriro ngo utazima
Itorero rya mbere ari naryo ryiza rishoboka ryabayeho ryenyegeje uyu muriro muri ubu buryo:
Bahoraga basenga bagakunda amateraniro, bagakunda ijambo ry’Imana, Bagakunda ifunguro ryera, kandi bagakoresha impano z’umwuka bahawe. Ibyo byatumaga bahorana ibihe byiza bongeyeho kugira urukundo no kugangira ibyabo.
4. Gutindura ivu
Uko umutambyi yenyegezaga ivu ryariyongeraga, rero byabaga ngombwa ko hari igihe atindura ivu ngo ritaba ryinshi rikazimya wa muriro (Abalewi 6.3-4). Aho bacanye burya ntihabura ivu, uko benyegeza ivu rigenda ryiyongera, ibi rero ni byabindi byanduza umuntu bimwe ahurira nabyo mu murimo.
Ibi bishobora kumubabaza, akarakara, akijujutira bene se, akaba yavuga nabi, mbese gukiranuka bikaba byamugora, ibi ni bya byaha by’inyongobezabugingo. Gutindura rero ni ukwiyeza, kwitunganya mbese no kwaturirana ibyaha. Rero mujye mwibuka gutindura.
5. Gucana umuriro ushyitse
Umutambyi yagombaga gucana umuriro ushyitse atari ikiriyo bitagendaga gutyo Imana yaramuhanaga (Abalewei 10.1-2). Ujye ukorera Imana atari ukubeshyabeshya. Usenge amasengesho ashyitse, utange amaturo ashyitse.. bitari ukwikiza.
6. Kwitondera ko umuriro utazima
Umutambyi yagombaga kwitondera ko umuriro utazima na gato, nubwo yaba umwanya muto, umuriro wagombaga guhora waka, iryo ryabaga ari itegeko ridakuka.
Biradukwiye guhora twuzura umwuka wera!


text:
Umusaza w’imyaka 77, ukora ibintu bidasanzwe kuri ubu yigereranya na simpson ndetse akiyita Supermana, akururura imodoka wenyine, akaba ashobora guhekenya icupa cyangwa agakurura abantu basaga 15 wenyine.
Umusaza Akwa Ibom w’imyaka 77 ukomoka muri Nigeria, mu gace ka Ikot Eyo, Nsit Ubium L.G.A, amaze kugaragaza ko ashobora gukora ibitangaza biyingayinga ibyo Simpson yakoze aho abona ko kuri iyi si nta wundi wakora nk’ibyo akora.
Akwa akurura abantu 15 wenyine
Nyuma yo kuba akurura imodoka wenyine, Akwa Ibom atumira abasore basaga 15 akabakurura wenyine mu gihe bo baba bumva ko bidashoboka bitewe n’uko uyu musaza angana dore ko ashaje bigaragarira buri wese.
Akwa amaze kwerekana ko afite imbaraga zidasanzwe
Akwa afite imbaraga zidasanzwe aho akurura imodoka wenyine
Akwa Ibom bigaragara ko ageze muzabukuru


text:
Ku rya inzara si bintu byiza kuko rimwe na rimwe biterwa n’agahinda no kwigunga ariko ububi bwabyo burenze uko umuntu yabutekereza.
Nk’uko Richard Scher, umuganga uvura indwara z’uruhu ndetse akaba n’umuhanga mu byo gutunganya inzara mu ishuri Weill Cornell rya New York abitangaza ngo akamenyero ko kurya inzara kazana ibyago ku buzima umuntu atari yiteze kandi bikomeye.
Mu nzara hihishamo imyanda n’udukoko (bacterie) umuntu adashobora kubona kandi tugira ingaruka ku gifu.Ntabwo bisaba kuba warize ubuvuzzi rusange kugira ngo umenye ko mu nzara yajyamo imyanda n’ubwo waba wakarabye kandi ko ari bibi kuyimira.
Kurya intoki bishobora guteza diyare (diarrhee) ndetse no kuruka ku bazirya kuko imyanda ica mu kanwa kugira ngo igere mu nda.Ikindi ni uko ku bantu barya inzara usanga n’umubiri ni ukuvuga uruhu rugenda rushiraho maze inzara zigasesererwa bagatangira kugira uburibwe. Icyo gihe igisubizo nta kindi ni ukujya kwa muganga bakaguha amantibiyotike n’ibindi byagufasha gukira.
Nk’uko Docteur Scher akomeza abivuga ngo iyo umuntu ahora arya inzara ,ngo zishobora gukomeretsa ishinya yo hasi cyangwa iyo hejuru bigatera amenyo kuva amaraso ,gutera nabi (sedeformer),kudakomera n’ibindi.
Murabyumvise rero , kutarya inzara nta bwo ari ikibazo cy’ubwiza gusa ahubwo ni no kwitandukanya n’indwara cyane cyane ku bakiri bato kuko aribo bakunda kubikora.
Hariho amabara (vernis) yo gushyi ku nzara ngo umuntu atazirya kuko umwuka wazo wabikubuza ngo ariko nabyo ntibirambye icyiza ni ugufata icyemezo cyo kubireka nta kindi ugombereye gushyiraho.
Ni amakuru dukesha topsante.


text:
Gakenke: Igishoro cy’urubyiruko ni konti ya banki
Urubyiruko rurasabwa gukorana n’ibigo by’imari biciriritse rufunguza amakonti kuko ari ho ruzakura amafaranga y’igishoro rushyira mu mishinga ibyara inyungu kugira ngo rubashe kwihangira akazi.
Ibi byatangajwe n’intumwa y’umuyobozi w’Akarere ka Gakenke, kuri uyu wa gatandatu tariki 24/05/2013 mu muhango wo gusoza amahugurwa y’urubyiruko yari amaze iminsi itanu.
Yagize ati: “Igishoro cy’urubyiruko kiri mu mutwe kuko umugabo ni umutwe. Nta handi mwakura amafaranga y’igishoro mudakoranye n’ibigo by’imari nka za SACCO na banki.”
Leta y’u Rwanda yashyizeho ikigega cyishingira urubyiruko n’abagore mu bigo by’imari ku gipimo cya 75% kugira ngo babashe kubona inguzanyo zo kwiteza imbere kuko mbere bagiraga ikibazo cy’ingwate.
Urubyiruko rugera ku 150 rwo mu Karere ka Gakenke rwahawe amahugurwa ku kwihangira akazi, gutegura no gucunga imishinga ibyara inyungu.
Ntawuburumunyura Josue wakurikiranye ayo mahugurwa, avuga ko yakoraga ubucuruzi bw’inanasi ntamenye niba yungutse cyangwa yahombye, ariko ngo nyuma y’ayo mahugurwa agiye gukora ubucuruzi bw’umwuga.
Akomeza avuga ko agiye kwandika ibyo yashoye bizatuma amenya n’icyo yungutse. Ikindi ngo agiye kugana amabanki yongere igishoro cye, bitandukanye na mbere yatinyaga gukoresha amafaranga ya banki.
Amahugurwa nk’aya ategurwa n’Ikigo gishinzwe kwihutisha Iterambere (RDB) aba buri mwaka mu rwego rwo kongerera ubumenyi urubyiruko mu gukora imishinga no kuyicunga kugira ngo rubashe kwihangira akazi.


text:
Reba Video
Igitsina
COMMENTAIRE KU MUSORE WASWEYE UMUKOBWA MU GIHE GITO GISHOBOKA
.... has left a new comment on your post "Uko Nasweye Umukobwa mu Gihe Gito Tumenyanye":
Iyo nkuru y'uwo musore wasweye umukobwa mu gihe gito bamenyanye nasanze harimo ikabya nkuru: kuba yaramusweya birashoboka ariko kuvuga ngo yari ariye kwambarira umusore Kimisagara yarangiza agaswera umukobwa ishuro 4 zose yarangiza akajya kwambarira umusore!! Ubwose ubukwe barahagaze kugeza asweye izo nsuro zose !!! Ubwose yarasweraga cg yarabipaga. Ubundi umuntu normal aswera nibura iminota 30 yarangiza akaruhuka nibura iminota 15 kugira ngo ashobora kongera ubwo ni ukuvuga iminota 180 ingana n'amasaha. Ubwose umuntu yaba afite gahunda yo kujya mu bukwe agakererwaho amasaha 3 yose !!! Iyo nkuru nyirayo yashakaga gutesha umutwe ingaragu zitazi guswera uko bigenda!!! Ni n'abantu bake bashobora guswera izo nshuro ni joro nkaswe ku manwa umuntu avuye mu mupira agiye guhita ajya gutaha ubukwe yarangiza akagenda atiyuhagiye !!! Ikindi kandi ntabanga ugira; niba koko byarabaye uyu mukobwa akabona warabishyize kuri internet niba utabeshya koko urabona hari ibanga ugira!!!
Iyo nkuru y'uwo musore wasweye umukobwa mu gihe gito bamenyanye nasanze harimo ikabya nkuru: kuba yaramusweya birashoboka ariko kuvuga ngo yari ariye kwambarira umusore Kimisagara yarangiza agaswera umukobwa ishuro 4 zose yarangiza akajya kwambarira umusore!! Ubwose ubukwe barahagaze kugeza asweye izo nsuro zose !!! Ubwose yarasweraga cg yarabipaga. Ubundi umuntu normal aswera nibura iminota 30 yarangiza akaruhuka nibura iminota 15 kugira ngo ashobora kongera ubwo ni ukuvuga iminota 180 ingana n'amasaha. Ubwose umuntu yaba afite gahunda yo kujya mu bukwe agakererwaho amasaha 3 yose !!! Iyo nkuru nyirayo yashakaga gutesha umutwe ingaragu zitazi guswera uko bigenda!!! Ni n'abantu bake bashobora guswera izo nshuro ni joro nkaswe ku manwa umuntu avuye mu mupira agiye guhita ajya gutaha ubukwe yarangiza akagenda atiyuhagiye !!! Ikindi kandi ntabanga ugira; niba koko byarabaye uyu mukobwa akabona warabishyize kuri internet niba utabeshya koko urabona hari ibanga ugira!!!
Subscribe to: Post Comments (Atom)


text:
Kingdom of Ministries na True promises bagiye guhurira mu giterane cy’ivugabutumwa.
Iki gitaramo giteganijwe kuri iki cyumweru tariki ya 17 Mata 2015, kikazabera ku rusengero rwitwa Bethami I Masaka ho mu mujyi wa Kigali kuva saa munani z’amanywa kugeza saa moya z’umugoroba.Iki giterane cyateguwe na Kingdom of God mu rwego rwo guherekeza abanyeshuri bazaba bagiye kwerekeza ku mashuri bavuye mu biruhuko.
Mu kiganiro ubuyobozi bwa Kingdom of God ministries bwahaye Agakiza.org,bwasobanuye ko iki giterane kigamije ivugabutumwa ariko kandi kikazaba kigamije guha impamba abanyeshuri bo mu mashuri abanza n’ayisumbuye basoje ibiruhuko,bakaba bagiye kwerekeza ku mashuri mu rwego rwo kubaherekeresha ijambo rizabatunga ubwo bazaba bageze ku mashuri yabo.
Ubu buyobozi buvuga kandi ko bwatumiye amatsinda akunzwe cyane muri iki gihe mu njyana zo kuramya no guhimbaza Imana mu rwego rwo guherekeza neza uru rubyiruko rusubiye ku masomo.Amatsinda yatumiwe muri iki gitaramo arimo True Promises,Agape choir yo mu itorero rya Bethami na Kingdom of God Ministry.Iri tsinda kandi ryatangarije agakiza.org ko rikomeje ibikorwa byaryo byo kuririmba ndetse rikaba riri gutunganya indirimbo y’amajwi izasohoka mu minsi mike iri imbere.
Kingdom of God Ministry ni ministeri yamenyekanye cyane mu ndirimbo Sinzava aho uri na tarisakumi zinakunzwe cyane muri iki gihe,iyi korari ikaba yarakoze ivugabutumwa mu bice bitandukanye by’igihugu binyuze mu bitaramo.
Nicodem/agakiza.org


text:
Jun 06, 2016 Bienvenu Ndacyayisenga Amadini 0
Ibi Rev Past Sibomana yabisabye aba bashumba bashya mu muhango wo kubimika wabereye ku kicaro cya Paruwasi ya ADEPR-Nyanza (Kicukiro), kuri uyu wa gatandatu tariki 4 Kamena 2016. Umuvugizi wa ADEPR yasabye abapasiteri bahawe inshingano nshya kuzarangwa n’ubunyangamugayo, bakaba intangarugero mu mirimo mishya bahawe.
Yifashishije ijambo ry’Imana, Sibomana yibukije aba bahawe inshingano nshya ko bakwiriye kwirinda muri byose, bakaba ibyitegererezo byiza imbere y’abo bagiye kuyobora. Mu butumwa bwe yongeye kugaruka ku byo yise imva eshatu benshi mu bakozi b’Imana bakomeje kugwamo bikabakururira umugayo mu murimo w’Imana, bidasize no gusebya itorero muri rusange.
Muri ibyo yavuze icyubahiro, aho yibukikije abasengewe ko uyu atari umwanya w’icyubahiro nk’uko bamwe bakunze kubitekereza ahubwo ari ugukorera abandi, ikindi ngo ni ubusambanyi kimwe n’amafaranga byose bikomeje kwambika isura mbi bamwe mu bakozi b’Imana kubera kutirinda ngo babe inyangamugayo.
Abapasiteri bashya basengewe muri Paruwasi ya ADEPR-Nyanza ni Pasiteri Rugwiza Stanslas, Sekamana André, Ngendahayo Cyriaque, Eugene Rutagarama na Bwate David ubusanzwe wayoboraga Korari yitwa Gibeyoni y’i Murambi. Kuri aba ariko hiyongeraho uwitwa Dominique wo muri Paruwasi ya ADEPR-Gatenga nawe wasengewe hamwe na bagenzi be bo muri Nyanza (Kicukiro).
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Kabatsi John, ufite icyuma gisya ibigori mu Mudugudu wa Nyarupfubire II, avuga ko gukora bajya ibihe bibahombya kuko iyo bacaniye rimwe ibyuma bisya, ibikoreshwa mu kubaza no gusudira hamwe, umuriro ubura.
Kabatsi avuga muri Mata 2016, REG yababwiye ko ibahaye imashini yongera ikanagabanya umuriro, “Transformer”, ifite imbaraga nyamara bikaba ntacyo byahinduye.
Ati “Byaduteje ibihombo kuko imisoro n’amahoro ntibigabanuka kandi ntiwabwira banki ko wakoze gake ngo igusonere inguzanyo. Umukozi na we ntiyareka kwishyuza.”
We na bagenzi be bakaba bakeka ko bashobora kuba barayihawe kubera uruzinduko rwa Perezida Kagame bikaganga ko babibazwa.
Kabatsi akomeza agira ati “REG yumvise uruzinduko rwa Perezida izana ‘Transformer’ nshya ariko hari ibiburamo. Amezi atatu ashize bayishyizeho, ngira ngo bategereje ko Perezida avuga ko azagaruka bakabona gushyiramo icyo cyuma.”
Abaturage bo mu midugudu ya Nyarupfubire ya 1 n’iya 2 na bo bavuga ko umuriro w’amashanyarazi bahawe ari mbarwa.
Uwitwa Mugabe Tharcisse ati “Wagira ngo ni icyapa kiyobora abantu. Amazu yo ku muhanda wa kaburimbo ni yo afite amashanyarazi naho ay’inyuma ni icuraburindi.”
Ubwo twakurikiranaga iyi nkuiru hagati mu cyumweru gishize, Gasingirwa Justin, Umuyobozi wa REG/Sitasiyo ya Nyagatare, yavugaga ko mu cyumweru kimwe ikibazo cy’iyo “Transformer” kizaba cyakemutse ariko kugeza ubu ntibirashoboka
“Transformer” nshya yashyizwe Bugaragara ari na yo itanga umuriro mu Kagari ka Nyarupfubire ifite KVA 100 iyahozeho yari ifite KVA50 (KVA ni igipimo cy’ingufu za moteri).
Ibitekerezo ( 2 )
Turagira ngo bisobanuke neza ko transformer ihari ari nshya kandi ikora ariko kubera ko circuit breakers zayo zagaragaje ko zidafite imbaraga nyinshi, iyo imashini zisya zabo zose zicaniwe rimwe hari ubwo umuriro wikuraho. Ariko muri icyi cyumweru abakozi ba EUCL/REG bazaza gushyiraho izindi circuit breakers zifite ubushobozi burenze izari zihari kugira ngo abantu bafite imashini zisya bazashobore kujya bakora nta kibazo kuko abandi baturage bo bahatuye bisanzwe nta kibazo bafite.
kwikanga uruzinduko rwa Perezida ugapfunyikira abantu amazi.Ndabona harimo itiku. Muzajye mwirinda ibintu nkibyo bavandimwe. Ubwo bushakashatsi ndabukemanze.


text:
Umuyobozi w’itorero Amazing Grace Reformed Church, Pastor Ngarambe Albert, asobanura ko kuramya Imana bitagira Formule kuko ngo bidakorwa mu buryo bw’umubiri ahubwo bikorwa mu buryo bw’Umwuka. Bivuze ngo ubikora agomba kuba ayoborwa n’umwuka w’Imana, kandi uburyo bwose wakoresha ukora neza cyangwa icyo wakora cyose byashoboka kukifashisha uramya Imana.
Ubundi ngo abantu baramya Imana kubera ko ari Umuremyi, kandi yabaremye kugira ngo bayiramye ndetse ngo ubikora by’ukuri nta formule abiha. Ati” Gusengera mu Mwuka no mu kuri bitandukanye n’ibyo ubona abantu bamwe bakora.”
Avuga ko kuramya bikorerwa mu buryo bw’Umwuka nubwo usanga hari ababihaye indi shusho. Mu buryo bw’umubiri ngo ushobora kuvuga ko bikorwa umuntu apfukanye, amanitse amaboko cyangwa se avuga amagambo aya n’aya, ariko ngo ntaho bihuriye kuko Imana ireba mu mutima, imenya niba umuntu ayiramya by’ukuri cyangwa se bitari ukuri. Icyakora nawe ababikora batyo ntiyabacira urubanza kuko nta forumile nawe yabiha.
Pastor Ngarambe avuga ko uburyo nyabwo bwo kuramya Imana ari ukuyubaha biturutse mu mutuma kandi kuyubaha ngo hakubiyemo, kuyizera no kuyiyegurira. Mbese ngo ni ukuyiha, ukayiha icyubahiro cyayo mu buryo bw’Umwuka kandi wayihaye ntabwo ibyawe aribyo wareka.
Avuga ko kuramya bitandukanye no guhimbaza.
Kuramya Imana, ni ukuyiha icyubahiro kandi ni igikorwa igikorwa umuntu akora asuka imbamutima ze imbere yayo ayibwira asa n’uyireba imbere ye, mbese yiyumvisha ko ari kumwe nayo hafi ye. Mu gihe guhimbaza Imana ari igikorwa kigamije gushima Imana uyishimira ku byo yagukorerye.
Ubusanzwe igikorwa cyo kuramya Imana ntigishingira ku byo yakoze, oya, ni ukuvuga uko iri, ubuhangange bwayo, uko yera, ibyo ishoboye naho itaba yakoze ibyawe, mbese ni ukuyitaka, kandi ibi byose ukwiye kubikora nawe wejejwe kuko Imana nayo irera.
Yesaya 43:6-7 hagira hati”Nzanira abahungu banjye bave kure, n’abakobwa banjye bave ku mpera y’isi, nzanira umuntu wese witiriwe izina ryanye, uwo naremye kumpesha icyubahiro. Ni jye wamuremye, ni jye wamubumbye .’’


text:
Mu rugendo mperutse gukorera mu Busuwisi nashoboye kuvugana n’uwahoze ari minisitiri w’ingabo z’u Rwanda, Generali Habyarimana Emmanuel. Twamusanze muri gare ya Geneve taliki ya 20 z’uku kwezi, aho yari ateze gari ya moshi afite amakayi n’ibitabo avuye kuri kaminuza aho yiga.
Generali Habyarimana amaze hafi imyaka ibiri ahunze u Rwanda, amaze gukurwa ku buyobozi bwa minisiteri y’ingabo ntiyahabwa undi mwanya. Amakuru amwe yari amaze iminsi avuga ko yigeze kurabukwa mu karere ka Kivu y’Amajyepfo. Ayo makuru yavugaga ko yaje kwifatanya n’abarwanya ubutegetsi bw’u Rwanda bari mu burasirazuba bwa Congo.
Twagiranye na we ikiganiro kirambuye.
Mwatubwira uko mubayeho mu Busuwisi?
Oh! Mu Busuwisi Hano turiho neza. Nta kibazo dufite. Yego ubuhungiro aba ari ubuhungiro, ntabwo ari nk’iwacu. Ariko igikomeye ni ubuzima. Gusa u Rwanda turacyarutekereza ntitwibagiwe Abanyarwanda. Twizera ko na bo batatwibagiwe.
Ntabwo icyatumye muhunga cyamenyekanye neza. Mwakitubwira niba atari ibanga?
Nta banga ryabayeho. Uribuka ko bavuze ko nagiye mu manama ya za politiki ya MDR, kandi jye ibyo bintu ntari mbizi. Ufashe umuntu w’umujenerali nka jye ukamugerekaho ibintu nka biriya kandi uzi ko umubeshyera, uba ufite ikintu kibi ushaka gukora. Ngira ngo ibyabaye kuri Cyiza na ba Hitimana ni byo byari kumbaho iyo Imana idakinga ukuboko.
Hari principes se waba utarumvikanagaho n’abandi zatumaga baguhimbira ibintu nka biriya?
Principes zanjye zirazwi, na Nyakubahwa Perezida wa Repubulika azi ko ngendera ku butabera, uburinganire, ngakunda amahoro, nkemeza ko Abanyarwanda bose nta we uruta undi. Ko umuntu wese agomba kugira icyubahiro cye kandi akabaho neza mu mutekano. Iyo rero umuntu ashatse kunyuranya n’ibyo ngibyo, uretse na jye n’undi muntu wese ntiyagombye kubyemera.
Sinzi gusiga abaturage icyo bivuga. Aho kugira ngo ushoze intambara idafite agaciro, cyangwa se ituma abaturage bapfa, ibyiza wajya ku ruhande, bitavuze ko ari ugusiga abaturage. Ahubwo ugakomeza kuvuga uharanira ukuri, kubahiriza amategeko ariko udateje akaduruvayo mu baturage. Naho Abanyarwanda bo ndacyabatekereza.
Ubu se mukora iki muri iki gihe?
Nabonye ko ari byiza kujya mu mashuri ngakomeza nkiga, kuko kwiga ntibigira aho birangirira. Ubu ndi kwiga politiki n’ubukungu.
Byaravuzwe ko mwaba mwaragiye mu burasirazuba bwa Congo gufatanya n’abarwanya ubutegetsi bw’i Kigali. Iyo gahunda mwarayigize?
Ibyo bintu narabisobanuye, ndetse n’Abasuwisi barabikurikiranye basanga umunsi bavuga ko nagaragaye i Bukavu nari kuri universite mu biro bya Recteur. N’ababivugaga kandi bari babizi ko atari byo kuko ambasaderi w’u Rwanda mu Busuwisi tubonana.
Jye nzifatanya n’Abanyarwanda duharanira ukuri, ubutabera n’umutekano. Naho FDLR mu by’ukuri ntabwo nzi imigambi yayo. Cyakora icyo nzi ni uko na bo ari Abanyarwanda. Ariko aho bari simpazi, sindajya i Congo. N’igihe nari mu Rwanda sinigeze njya i Congo. Sinzi ibyo gufatanya na FDLR aho babikura.
Ese ko na bo bavuga ko baharanira demokarasi, ukuri, amahoro n’ibindi, baramutse bakwiyambaje mwakorana?
Umuntu wese uharanira amahoro, uburinganire bw’Abanyarwanda, ubutabera n’ukuri, yaba ari mu Rwanda cyangwa mu mahanga, yaba umuzungu cyangwa umwirabura, twafatanya.
Uwo mutwe witwa Inteko y’Igihugu Ubumwe uhagaze neza.
Ntabwo ari bya bindi byo kuvuga ngo ni umutwe wa rubanda nyamwinshi. Ni umutwe ushingiye ku kuri, ubumwe n’uburinganire by’Abanyarwanda, amahoro, no ku mategeko. Ubu abantu benshi barawuyobotse, ari abo mu gihugu no mu mahanga.
Biravugwa ko imitwe ya politiki iri hanze nta ngufu ifite. Ndetse ikaba itanavuga rumwe. Ntibyaba byiza ko mwakorera mu Rwanda?
Kuvuga rumwe sinzi icyo ushaka kuvuga. Nta we uzabuza abantu gutekereza. Twemera icyo bita l’unité dans la diversité. Tukemera ko ibitekerezo byinshi ari byo byiza, tukanemera ko imitwe ya politiki igomba kuba myinshi. Icya ngombwa gusa ni uguharanira ubumwe bw’abatuye igihugu, ubutabera n’amahoro. Twebwe imitwe myinshi nta kibazo tuyibonamo. Kuvuga ko tudakorera mu Rwanda si cyo kibazo. Icya ngombwa ni uguharanira ibyo navuze haruguru. N’iyo waba uri mu gihugu, ariko abaturage ukabagirira nabi, ukabarira ibyabo, nta cyo biba bimaze. Icya ngombwa ni uguharanira ukuri. Ukuri kandi ntiguharanirwa mu Rwanda gusa guharanirwa no ku isi hose.
Jye ndi umusirikari. Nize intambara ariko sinyikunda. Intambara ni ikintu gituma abaturage bamererwa nabi. Irasenya. Abakunda intambara ni bo batuma zibaho. Abakunda intambara ni abatuma igihugu kitagendera ku mategeko. Ntabwo nemera ko intambara ari yo ishobora gukemura ibibazo by’uRwanda. Ushaka intambara ni ufata nk’umusirikari wahanwe bizwi n’amategeko, ubundi wagombye kuba atakiri mu gisirikari, ahubwo akazamurwa mu mapeti ngo abe igikoresho.
Umunyarwanda wese ntacyabimubuza. Icya ngombwa ni uko Abanyarwanda babikwemerera, kandi ukagira icyo ubagezaho utabariye. Ibyo rero bituruka ku Banyarwanda, ntibiva ku muntu ku giti cye.
Ibyo mushinja ubutegetsi bwo mu Rwanda umuntu yavuga ko na mwe mubifitemo uruhare kuko mwafatanyije na bwo imyaka igera ku icumi?
Icyaha cy’umuntu ni gatozi. Nabaye mu ngabo za Habyarimana; ibyo zakoze sinagombaga kubibazwa kuko ntabyemeye. Ababigizemo uruhare bazabibazwa. No mu ngabo ziriho ubu uwakosa agomba kubibazwa. Ariko ntibivuze ko umuntu ahanirwa ibyo undi yakoze. Niba ubutegetsi bushatse gukora nabi ukabubuza bukanga bugakora nabi, ntabwo wabibazwa ngo ni uko wari urimo. Ntabwo mba ndi mu ngabo z’umuntu mba ndi mu ngabo z’igihugu. Ndi mu butegetsi bw’u Rwanda naharaniye ukuri, amahoro, n’imibereho myiza y’Abanyarwanda kugeza igihe bimviramo kurebwa nabi. Nagerageje no gushyiraho amategeko arengera abasirikari. Ahubwo Abanyarwanda bari bakwiye kuzabimpembera.
Ah! Amashuri ntarangira. Urangiza kimwe ukajya mu kindi. Kera nagira ngo amashuri yararangiye ndangije ESM (Ecole Superieure Militaire) na Ecole de guerre. Ariko kwiga ntibirangira. Abantu ahubwo bakwiye guhora bakarishya ubwenge, bakamenya gutekereza bigezweho, kuko bituma badakora n’amakosa ngo bahemukire igihugu.
Imwe mu nzira ziriho zo guca umuco wo kudahana no kwunga Abanyarwanda, harimo inkiko gacaca. Hari abantu benshi bari mu buyobozi bwa kera bahanganye na gacaca. Ese mwebwe ntibyabagezeho?
Gacaca ndayizi. Ikimbabaza gusa ni uko bavuga ngo igira aho igarukira, ntirebe ikibi cyose. Nibyo koko gacaca igomba kureba uwakoze itsembabwoko, ariko ikwiye kureba n’undi wese wakoze ikosa akica abantu. Nk’ibintu FPR yagiye ikora iwacu za Byumba, sinumva impamvu bitavugwa muri gacaca. Kubivuga si ugupfobya itsembabwoko. Ntabwo nzahakana ko Umututsi atishwe azira ubwoko bwe. Ibyo ndabyemera kandi narabibonye ndanabirwanya. Ariko na none kwica abantu witwaza ikintu runaka, ukica inzirakarengane, na we uba wishe abantu. Ugomba kubibazwa kuko kwica abantu ntabwo byemewe. Gacaca ni ikintu cyiza igihe izaba ishingiye ku kuri, ikareba uwakoze ikosa wese. Ikindi ntemera ni uko utagira dossier aguma mu munyururu, kuko atashakishije ibyo yirega, igihe uwemera ko yishe abantu ari we ufungurwa. Jye numva bitajyanye n’ukuri.
Ese ko mwari mushinzwe umutekano w’abanyarwanda ibyo bintu ko mutabivuze?
Oya ntabwo twatinye kubivuga, uretse ko byageze aho abafite ingufu baturusha ubushobozi, tukagera aho tuvuga tuti gupfa si byiza, umuntu yakomeza akavuga ukuri ariko akabaho.
Ubutumwa mwaha Abanyarwanda ni ubuhe mu gusoza iki kiganiro?
Abanyarwanda dukunze kugira ikintu kimeze nk’ubwoba. Niba ari ukuba twaramaze imyaka myinshi mu buhake simbizi. Hari aho ejobundi Nyakubahwa Perezida Kagame yavuze ngo abantu ni stupid, foolish, akavuga ko azasya abantu, ukabona abantu barekeye aho ngaho gusa, ntibamubaze impamvu. Ngatekereza ko Abanyarwanda bakwiye kujya bashirika ubwoba, bagaharanira uburenganzira bwabo, ariko mu mahoro.
Jyewe Nyakubahwa Kagame twaraganiraga ku bintu byose. Nta cyo tutavuganye kandi na we nta cyo atambazaga. Ibintu byose twagiye tubivugana, n’iby’amabanga y’akazi ntakwirirwa mvuga. Ari n'ibitureba mu buzima bwacu na byo ntakwirirwa mvuga, ari ibijyanye n’amategeko, twagiye tubivugana byose. Na we arabizi, kimwe n’abandi bayobozi. Nta kintu kirebana n’ukuri, amahoro
n’uburenganzira bw’Abanyarwanda ntagiye mvuga.
Tubamenyeshe ko na Colonel Ndengeyinka Baltazar na we wahunze igihugu mu gihe kimwe na Generali Habyarimana bikavugwa ko na we yagiye kwifatanya n’abarwanya u Rwanda muri Congo na we aba mu Busuwisi.